Юсуф Турсунов. Навоий юрт кезади... (2009) - www.ziyouz.uz\nБош саҳифа МатбуотҲозирги давр матбуотиЮсуф Турсунов. Навоий юрт кезади… (2009)\nЮсуф Турсунов. Навоий юрт кезади… (2009)\nШарқнинг қадимий маданий марказларидан бири Ҳирот узоқ йиллар темурийлар давлатининг пойтахти бўлибгина қолмай, кўплаб буюк зотлар бешиги ҳамдир. Темурийлар саройининг эътиборли мулозимларидан бирининг хонадонида дунёга келган ҳазрат Алишер Навоий умрининг кўп қисмини ана шу шаҳарда ўтказди ва шу шаҳарда дунёдан ўтди. Шу билан бирга, тақдир тақозосига кўра, Хуросон ва Мовароуннаҳрнинг кўплаб шаҳар ва қишлоқларида бўлишига тўғри келганлиги маълум. Зотан, “Маҳбуб ул-қулуб”да Навоий ёшлигининг дастлабки давридан қариликнинг бошланишига қадар даврон воқеаларидан, айланувчи осмон ҳодисаларидан, фитначи дунё ўзгарувчанлигидан кўп муддат ва узоқ пайт ҳар хил ҳолат, турли йўсинда, турли тарзда югурганлигини қайд этади. Бир ўринда эса, гоҳо тоғлар чўққиси тураржойи бўлганлиги ва гоҳо саҳро этагидан паноҳ топганлигини, гоҳо эса, бу қийинчилик ва қаттиқ кунлардан қутулиб, яна ватанга қайтганлигини ёзади: “Ва гоҳ жибол қулласи оромгоҳим бўлди ва гоҳ саҳро этаги паноҳим бўлди. Гоҳ бу шиддарлардан азми ватан қилдим”. “Азми ватан қилдим”, деганда Навоий она шаҳри Ҳиротга қайтганлигини назарда тутган, албатта.\nНавоийнинг турли вилоят ва шаҳарларда бўлгани ҳақида шоирнинг бошқа асарларида, замондошларининг китобларида ҳам маълумотлар учрайди. Ана шу маълумотлар асосида олимларимиз томонидан шоирнинг ҳаёт йўли схематик харитаси тузилган. Дастлаб А.А.Семёнов томонидан тузилиб, кейинчалик Иззат Султонов тўлдирган бу харита Иззат Отахоновичнинг 1969 йили нашр этилган “Навоийнинг қалб дафтари” номли китобида илова тариқасида берилган.\nНавоийшунослигимизда кейинги йиллари майдонга келган ишлар, тарихчи олим Бўрибой Аҳмедов томонидан Мирхонд ва Хондамир қаламига мансуб тарих китобларининг Султон Ҳусайн Бойқаро ҳукмронлиги даврига оид қисмлари таржима қилиниб нашр этилганидан кейин мазкур схематик харитага яна тўлдиришлар киритиш имконияти юзага келди.\nЗотан, Алишер Навоий ҳаёт йўли схематик харитасини янги далиллар билан такомиллаштириш, унга аниқликлар киритиш шоирнинг ижодий ҳамда ижтимоий-сиёсий фаолияти ҳақида тасаввуримизни бойитади.\nНавоийнинг “Муншаот” асари устида тадқиқот олиб борганимизда ушбу асар ҳамда бошқа адабий-тарихий манбалардан буюк мутафаккирнинг таржимаи ҳолига доир янги лавҳалар ва саналарни аниқлашга муваффақ бўлгандик. Бу эса, Навоий ҳаёт йўлининг янги нуқталарини белгилашимизга асос бўлади, деб ўйлаймиз. Шунга кўра, олимлар томонидан тузилган схематик харитага қўшимча ва тўлдиришлар киритишни мақсадга мувофиқ топдик.\nШоир мактубларидан бирида унинг давлат ишлари билан Нишопурда тургани маълум бўлади: “Қуллуқ арзадошт улким, сафар ойининг ғуррасида, шанба сабоҳи Нишопурдин бир манзил Сабзавор сари Абушужоъ Ансорий мазори бошида юқоридан келган пиёдарав муборак нишонниким, бу банданинг мужиби сарафрозлиғи эрди – еткурди”.\nШоҳдан келган мактуб ўзи учун қанчалар қадрли ва ардоқли эканлигини шоир гўзал бир байт билан ифодалайди:\nЖонда қўйдум чирмағон мактубини ҳижрон аро,\nБилмон, ул мактуб эрур ёхуд “алиф”дур жон аро.\nМактубда қайд этилаётган “сафар ойининг ғурраси”, яъни сафар ойининг боши шанба кунига тўғри келиши фактидан ушбу воқеанинг қайси йили содир бўлганлигини синхрон жадвал орқали осонгина аниқлаш мумкиндек туюлади. Бироқ, бу жадвалга кўра, Навоийнинг ўттиз йиллик ижтимоий фаолияти даврида (1470-1500 йиллар орасида) сафар ойининг боши шанба кунига тўғри келиши беш марта такрорланади: 1471 йил, 20 август; 1479 йил, 24 апрель; 1487 йил, 27 январ;, 1494 йил, 1 октябр ва 1499 йил, 7 сентябр. Шундай бўлса-да, биз мазкур воқеа ана шу йилларнинг қайси бирига тўғри келишини белгилай олиш имконига эгамиз.\nНавоийнинг ўзи томонидан тузилган иккинчи девони “Наводир ун-ниҳоя” шоирнинг 1476-1486 йиллар орасида яратилган шеърларидан иборат эканлиги ва у 1486 йили тартиб берилганлигини навоийшунос олим Ҳамид Сулаймон ишончли далиллар асосида аниқлаган эди. Ана шу девонда юқоридаги байт билан бошланувчи ғазал мавжуд. Бундан маълум бўладики, шоҳ (Ҳусайн Бойқаро)дан келган номага жавоб мактуби ёзиш асносида юзага келган матлаъ байтга яна байтлар улаб Навоий тугал ғазал яратган ва уни навбатдаги иккинчи девонига киритган. Модомики, мазкур ғазал биринчи девон “Бадоеъ ул-бидоя”нинг эмас, “Наводир ун-ниҳоя” девони саҳифасидан ўрин олган экан, у 1476-1486 йиллар орасида яратилган бўлиб чиқади ва, бунга кўра, ғазалнинг матлаъи ўрин олган жавоб мактубининг ёзилиш санаси юқорида биз келтирган бешта йилнинг иккинчиси – 1479 йилга тўғри келиши ўз-ўзидан аёнлашади. Янада аниқроқ айтадиган бўлсак, давлат ишлари билан Нишопурда турган Навоий 1479 йилнинг 24 апрели, шанба куни Ҳусайн Бойқаро мактубини олган ва эртаси – 25 апрел куни жавоб мактубини ёзиб султонга йўллаган. Шунга кўра, энди биз шоирнинг ҳаёт йўли схемасини тўғри қайд эта оламиз. Ҳолбуки, бу харитада Нишопур шаҳри остида фақат 1496 йил кўрсатилган эди.\nНавоийнинг Ҳиротдан ташқари энг узоқ вақт яшаган ва кўп бор бўлишига тўғри келган шаҳар Машҳаддир. Подшоҳ Абулқосим Бобур даврида борган ва ҳали ҳаётий тажрибага эга бўлмаган ёш Алишер бу шаҳарда саккиз йил фақирона ҳаёт кечиради. Унинг дунёқараши, ижтимоий ҳаётга муносабати, шоирлик иқтидори асосан ана шу шаҳарда шаклланиш палласига кирган. Схематик харитада Машҳад шаҳри остида ана шу давр, яъни 1456-1464 йиллар ва яна 1498 йил қайд этилган. Бизнинг аниқлашимизча, кейинчалик ҳам, яъни Ҳусайн Боқаро саройида ижтимоий-сиёсий фаолиятини бошлаганидан то умрининг сўнги кунларигача Навоийнинг яна бир неча бор бу шаҳарда бўлишига тўғри келган.\nХондамирнинг “Макорим ул-ахлоқ” асаридан маълум бўлишича, ҳижрий 874 йилнинг бошларида Мирзо Ёдгор Муҳаммад Хуросонни қўлга киритиш пайига тушади. Шунга кўра, эндигина Хуросон тахтини эгаллаган Ҳусайн Бойқаро бир тўда амирлар бошлиқ қўшинни душманга қарши юбориб, улар орқасидан ўзи ҳам жўнайди. Унинг қўшини Машҳадда бир муддат тургач, яна юришни давом эттириб, бир неча масофани босиб ўтганида душманнинг яқинлашгани ҳақида хабарлар келади. Бу пайтда Ҳусайн Бойқаро ёнида бўлган Навоий вақтни ўтказмай, зудлик билан душманга зарба беришни маслаҳат кўради. Пировардида, Чинорон деган жойда Ҳусайн Бойқаронинг қўли баланд келади.\nДемак, ҳижрий 874, милодий 1469 йилнинг куз ойларида Навоий Ҳусайн Бойқаро билан биргаликда Машҳад шаҳри ҳамда унинг атрофларидаги мавзеъ ва кентларда, хусусан, Чиноронда бўлган.\nМазкур воқеа Мирхонднинг “Равзат ус-сафо” асарида кенгроқ ва батафсилроқ ҳикоя қилинади ва шунинг давомидан воқелар баёнига кўра, зафар билан Ҳиротга қайтган Ҳусайн Бойқаро қишни “Боғи сафид”да хуррамлик билан ўтказади. Мағлубларча чекинган Мирзо Ёдгор Муҳаммад амир Ҳасанбек томонидан ёрдам тариқасида юборилган 4000 кишилик қўшин билан яна Хуросонда пайдо бўлади ва Сабзаворни ишғол қилади. Бу хабарни эшитган Ҳусайн Бойқаро рамазон ойининг биринчи куни, яъни 1470 йилнинг 4 мартида Ҳиротдан Сабзаворга қараб юради. Унинг келаётганини эшитган Мирзо Ёдгор Муҳаммад бу шаҳардан Бистомга қараб жўнайди. Сабзаворда ғолиблик байроғини ўрнатган Ҳусайн Бойқаро ғанимини таъқиб этиб, Жожирм яқинида унинг лашкарларини маҳв этади. Жожирмдан қайтиб Машҳад орқали Пули хотин деган жойга келганида пойтахтда ғавғо бошлаганлиги хабарини эшитади — девонни бошқарувчи амалдорларнинг зулмкорликларига чидолмаган шаҳар халқи ғалаён кўтарган эди. Ҳусайн Бойқаро ёнида бўлган Навоийни одиллик билан иш кўрган ҳолда халқни тинчитиш учун Ҳиротга юборади…\nДемак, Навоий Ҳусайн Бойқаронинг бу галги юришида ҳам у билан бирга 1470 йил баҳорида Жожирм, Сабзавор ва Машҳад шаҳарларида бўлган. Шунга кўра, схематик харитада бу санани ушбу шаҳарлар остида қайд этиш ўринлидир.\nДарвоқе, Жожирм шаҳри номи юқоридаги муаллифлар тузган схематик харитада кўрсатилмаган. Унда Фарёб ва Маймана шаҳарларининг номларини ҳам кўрмайсиз. Ҳолбуки, “Макорим ул-ахлоқ”даги бир ҳикояда шундай дейилади:\n“Мирзо Ёдгор Муҳаммад Ҳирот пойтахтини эгаллаган пайтда Султони Соҳибқирон замон тақозосига кўра Маймана ва Фарёб томонга йўлланди. У бир куни шу вилоятда тадбирли ва йўл кўрсатувчи Амирни (яъни Навоийни) яширин бир жойга чақириб, маслаҳат йўли билан унга шундай деди…”.\n“Равзат ус-сафо”да Ёдгор Муҳаммад пойтахт Ҳиротни ҳижрий 875 йил муҳаррам ойининг олтинчисида (милодий 1470 йил, 6 июл) аммаси Поянда Султонбегим ёрдами билан эгаллаганлиги айтилади.\nДемак, Навоий бу сафар ҳам султон Ҳусайн Бойқаро билан биргаликда 1470 йилнинг ёзида Балх вилоятининг Маймана ҳамда Фарёб кентларида ва яна Мурғобда ҳам бўлган. Шунга кўра, харитада бу номларга ҳам чизиқ чиқарилиб, мазкур санани қайд этиб қўйиш керак.\n“Хамсат ул-мутаҳаййирин” асарининг “Учинчи мақолат”ида ёзишича, Навоий устози Жомий вафотидан бир неча кун аввал Имом Али Мусо ар-Ризо зиёратидан қайтади:\n“Бу фақир Имом Али Мусо ар-Ризо (Алайҳит-таҳиййа ва вас-сано) зиёратидан ҳамул йилким нақл қилдилар, шаҳр (Ҳирот — Ю.Т.) келдим. Маъҳуд тариқ била аввал алар хизматиға туштум…”.\nIX асрга оид бу зиёратгоҳ мақбара Машҳад шаҳридадир. Шундай экан, Навоий Жомий вафот этган йили, яъни 1492 йили ҳам Машҳадда бўлган.\n“Равзат ус-сафо”да ёзилишича, Мўмин мирзонинг қатл қилинишидек мудҳиш воқеа содир этилганида Навоий Машҳадда эди:\n“Ушбу мусибатдан уч кун ўтгач, Имом Мусо ар-Ризо ҳазратларининг мазори зиёрати учун Машҳадга кетган амир Алишер шаҳарга қайтди ва бу оғир хабарни эшитиб изтироб денгизига чўмди, кўзи жўйборидан қон селобини оширди…”.\nБу ёзилганларга кўра, ушбу воқеа юз берган 1497 йилни ҳам Машҳад шаҳри остида қайд этиш жоиз.\nЯна Хондамирнинг “Макорим ул-ахлоқ” асарига мурожаат қилайлик. Унинг “Олтинчи мақсад” бўлимида ҳикоя қилинишича, ҳижрий 904 йили, яъни милодий 1499 йили Ҳусайн Бойқаро мамлакатнинг баъзи-бир манфаатини кўзлаб Марвда туриб қолган эди.\nБу кезлари узоқ вақтлардан бери кўнглида орзу бўлиб келган муборак ҳаж амалини адо этиш тараддудига тушиб қолган Навоий ана шу сафарга ижозат сўраб Ҳусайн Бойқаро ҳузурига Мавлоно Низомиддин Абдулҳай табибни юборади. Бунга ҳам қаноат қилмасдан унинг кетидан ўзи ҳам бир қанча мулозимлари билан ўша томонга жўнайди. У Машҳадга етиб бориши баробарида султон ҳузурига юборган кишиси – Низомиддин Абдулҳай табиб ҳам Ҳусайн Бойқаро томонидан ёзилган жавоб мактуби билан ана шу шаҳарга етиб келади. Бу Навоийнинг Машҳадда сўнгги бор бўлиши эди.\nҲикоя давомида Навоийнинг Марвга, Ҳусайн Бойқаро ҳузурига йўл олгани, аммо Сарахс теварагига етиб келган пайтида у томондан подшо ҳам етиб келганлиги айтилади. Ана шу маълумотга кўра, схематик харитани тузувчилар Сарахс ва Марв шаҳарлари номлари остида 1499 санасини кўрсатишган. Бироқ бошқа манбалардаги маълумотлардан Навоийнинг бундан аввал ҳам Марвда бир неча бор бўлганлиги аён.\n“Хамсат ул-мутаҳаййирин” асарида Навоий “Туҳфат ул-афкор” қасидасининг юзага келиши тарихини ҳикоя қилади. Ҳикояда айтилишича, Ҳусайн Бойқаро Марвда қишлашга тараддуд кўра бошлайди. Бир неча кундан кейин бу шаҳарга жўнашга киришилади. Подшоҳ билан бирга кетаётган Навоий хайрлашмоқ учун Жомий ҳузурига боради. Устози унга Амир Хусрав Деҳлавийнинг “Даръёи аброр” (Яхшилар дарёси) қасидасига жавоб тариқасида ёзган “Лужжат ул-асрор” (Сирлар теранлиги) асарини кўрсатади. Марв томон йўлга тушган шоир от устида бораркан, унда устозининг ана шу асарига жавоб тариқасида бир қасида ёзиш фикри туғилади ва ўша ондаёқ хаёлига ёзилажак қасидасининг матлаъси келади. Уни ўзининг бекларидан бири орқали Жомийга юборади. Нияти – матлаъ устозига мақбул бўлса ва бу мақсадини маъқулласа, асарни ёзишга киришиш эди. Жомий ўша бек орқали “албатта, ёзиб тугатсин” деган мазмунда мактуб юборади. Навоий Марвга етиб боргунча ўзининг “Туҳфат ул-афкор” қасидасини ёзиб тугатади. Асарда унинг ёзилиб тугалланган вақтини кўрсатувчи таърих мавжуд. Арабча имлодаги “явми жомеъ шаҳри ражаб” жумласидаги ҳарфларни абжад ҳисобига кўра сонларга айлантириб ҳисоблаб чиқилса, 880 санаси чиқади. Айни чоғда ушбу жумладаги ражаб ойининг жума куни таъкидланишига кўра, асар ражаб ойида ёзиб тугалланганлиги ҳам англашилади. Ҳижрий 880 йилнинг ражаб ойи милодий 1475 йилнинг ноябр ойига тўғри келади.\nДемак, 1475 йилнинг ноябр, декабр ойлари ва 1476 йилнинг январ, феврал ойларида Навоий Марвда, подшоҳ Ҳусайн Бойқаро ёнида бўлган.\nУларнинг бу маскандан баҳорнинг бошларида Ҳиротга қайтганликларини “Макарим ул-ахлоқ”даги бир ҳикоядан билиб олиш қийин эмас. Унда айтилишича, қишлаш пайтида Навоий яшаб турган чодирга бир фохта (ғуррак) кириб юради ва, ҳеч ким унга халал бермаганлиги боис, шу ерга уя қуриб, тухум ҳам қўяди. Ҳут ойи тугаб, ҳамал бошлангач, подшоҳ пойтахтга қайтиш тараддудига тушади. Ғуррак ҳали тухумини очмаган эди. Шунга кўра, Навоий ғуррак тухум очиб, болалари учирма бўлмагунича чодирни бузмасликка қарор қилади ва бир мулозимини (Хожа Ҳасан Бахтиёрни) шу ерда қолдиради, токи фохта болаларини учирма қилиб, уяни тарк этганидан кейингина чодирни йиғиштириб, пойтахтга қайтсин.\nТарихий манбаларда кўрсатилишича, Ҳусайн Бойқаро 1487 йилнинг қишини ҳам Марвда ўтказган. Чунончи, Хондамир “Равзат ус-сафо”да “ҳижрий 892 йилнинг қишида олиймакон хоқон Марви шоҳижаҳонда қишлаб турган эди… ”, деб ёзади. Бу сафар ҳам Навоий хоқон ёнида эди ва Ҳусайн Бойқарода Журжон (вилояти) ҳокими бўлиб турган амир Мўғулни ёнига чақириб олиб, салтанат устуни ва мамлакат таянчи бўлмиш дўстини эса, Астрободга ҳоким этиб тайинлаш раъйи туғилди. Навоий аввалига бу таклифни қабул қилмайди. Хоқоннинг кўп қистов ва илтимосларидан кейингина мажбуран бунга рози бўлади. Бу ҳақда унинг ўзи Астрободга жўнаш олдида шаҳзода Бадиуззамонга йўллаган мактубида ёзган эди:\n“Бу учурда юқоридин бу фақир хизматиға рақаме тортилди ва хитоби сидқдин ўзга билилмади… Ҳосил, шаввол ойининг йигирми олтисида, душанба куни ижозат бўлуб, Марвдин Астрободга азимат иттифоқи тушди”. Ҳижрий 892 йил “шаввол ойининг йигирми олтиси, душанба куни” милодий 1487 йилнинг 15 октябрига тўғри келади.\nДемак, ана шу икки маълумотга кўра, схематик харитада Марв шаҳри остидаги 1499 санаси олдига 1475-1476 ва 1487 йилларни ҳам ёзиб қўйиш ўринли бўлади.\nДарвоқе, “Марвдин Астрободға азимат иттифоқи тушган” экан, ўз-ўзидан хаёлга бир мулоҳаза келади. Яъни Марвдан Астрободга йўл, асосан, Сарахс, Машҳад (ва эҳтимолки, Тус), Нишопур, Сабзавор каби тарихий шаҳарлардан ўтган. Бу йўлдан юриш, табиийки, қисқа, бироқ овлоқ ерлардан юришга қараганда хавфсиз ва қулай бўлган. Шундай экан, Навоий Мозандарон ўлкасига ана шу шаҳарлар орқали борганлиги ҳақиқатга яқин. Қолаверса, Абулқосим Фирдавсий, Имом Али Мусо ар-Ризо, Фаридуддин Аттор, Муҳаммад Ғаззолий, Шайх Аҳмад Жомий каби буюк зотларнинг қабрлари ана шу шаҳарлардадир. Навоийнинг гўзал ва ибратли фазилатларидан бири ўтган азизлар турбатини зиёрат қилиш, тавоф этишни канда қилмаслиги эди. Бинобарин, унинг йўли шу томонга тушган экан, бу азизлар қабрларини зиёрат қилмай ўтиш ўз одатига қарши бориш бўлур эди. Зотан, шоирнинг:\nАвлиёуллоҳ мазори Тус вайрони аро\nКўпдурур, йўқ бок агар тавфида кўрса кимса ранж.\nМунчаким вайрона кездим, ганж бир ҳам йўқ эди,\nБўйла вайрон ким кўрубдур онда мадфун мунча ганж —\nкаби эҳтиросли мисралари ўшандай улуғ зотларга бўлган ихлосу эҳтиромларининг ифодаси сифатида юзага келганлиги, шубҳасиз.\nБиз асосан Навоийнинг турли сабабларга кўра Марв, Машҳад ва Нишопур шаҳарларида бўлишига доир янги аниқланган саналар хусусидагина сўз юритиш билан кифояландик. Ўйлаймизки, шунинг ўзи ҳам буюк давлат арбобининг “мураккаб сиёсий воқеа ва қайноқ маданий ҳаётнинг марказида бўлган”лигидан (С.Ғаниева) етарлича гувоҳлик бера олади.\nфилология фанлари номзоди, ЎзР ФА Алишер Навоий номидаги\nДавлат адабиёт музейи катта илмий ходими\n«Ўзбекистон адабиёти ва санъати» газетасининг 2009 йил 5-сонидан олинди.\n← Аввалги Аввалги Отабек Сафаров. Қодирий бизга халақит берсин (2009)\nКейинги → Кейинги: Буробия Ражабова. “Манзури шаҳаншоҳи хуросон”


Болливуд юлдузлари болалигида ким бўлишни орзу қилган? (фото) | Dunyo News | Дунё янгиликлари. Ўзбекистон ва дунёдаги барча янгиликлар. Сўнги хабарлар. Сўнги янгиликлар\nБолливуд юлдузлари болалигида ким бўлишни орзу қилган? (фото)\nБолливуд юлдузлари болалигида ким бўлишн...\n15:30 / 20 Oct\nБир кун келиб кино оламида фаолият юритиши хаёлига ҳам келмаган, тамоман бошқа соҳада ишлашни орзу қилган ҳинд шоу-бизнеси вакиллари ҳақида маълумот бериб ўтамиз.\nМашҳур бадминтончининг қизи сифатида Дипика ҳам ўзини спортга бағишлашга қарор қилган. Болалигиданоқ бўлажак актриса, мактабга боришдан аввал машғулотларга қатнаган. Бир муддат миллий терма жамоа таркибида бўлган Падуконе, моделлик бизнеси ва суратга олиш майдончаларида ўзини синаб кўрганидан кейин профессионал спортни тарк этишига тўғри келган.\nАктрисанинг айтишича, Анушка болалигидан модель ва шунчаки яхши инсон бўлишни орзу қилган. Аммо актриса бўлиш унинг етти ухлаб тушига ҳам кирмаган.\nЖон ёшлигида молия соҳасида фаолият юритишни истаган. У ҳатто ушбу йўналиш бўйича университетда ҳам таҳсил олган. Аммо ўзини модель сифатида кейинроқ киносаноатда синаб кўрганидан кейин актёр бўлмоқчи эканини тушуниб етган.\nБолалигидан ҳайвонларни жуда ҳам яхши кўрган Айшвария ветеринар бўлишни орзу қилган. Кейинчалик архитектура бўйича ўқиган Рай, реклама роликларида суратга тушиб, фильмлар кастингида иштирок этган.\nПрити бошқа қизлардан фарқли равишда коинотга учиш ва ҳайдовчи бўлишни орзу қилган. Аммо кейинчалик ҳамма режалари ўзгариб кетган. Бунга талабалик йилларида кино оламига қадам қўйиши сабаб бўлган.\nАктрисаликдан ташқари, вокал билан шуғулланиб, журналлар учун мақола ёзадиган, шу билан бирга бир нечта ижтимоий фаолият билан шуғулланадиган ташкилотларнинг вакили ҳисобланадиган Приянкани серқирра инсон деб аташ мумкин. Шу сабаб бўлса керак унинг болалигида фарзандлари ва турмуш ўртоғи ҳақида қайғурадиган уй бекаси бўлишни орзу қилганига ишониш қийин. Аммо бу ҳақиқат. Энг қизиғи, у ўша вақтлар ҳеч қанақа машҳурлик ва ижодий карьера ҳақида ўйламаган.\nФото: Бир-бири билан қариндош бўлган Болливуд юлдузлари\nФото: Ҳинд киносаноатидаги машҳур опа-сингил ва ака-укалар\nФарзандлари билан тенгқурдек кўринадиган Болливуд юлдузлари (фото)\nInstagram: Ўз тўйида қўшиқ куйлаган актёр, электромобиль сотиб олган Ҳалима Ибрагимова, Малика Равшановага аталган сюрприз\n21:25 | 06 Dec\n«Зарарига ишлаётган бўлса ҳам корхонамни ёпа олмайман». Юлдуз Усмонова президент билан гапи бир жойдан чиққани ва янги бизнес бошлаётгани ҳақида (видео)\n19:17 | 06 Dec\nЮлдуз Усмонова бизнеси зарар келтирсада нима учун уни ёпмаётганига изоҳ берди\n18:22 | 06 Dec\nЙўргакданоқ ҳашаматли ҳаёт. Фарзандларининг барча истакларини сўзсиз муҳайё қиладиган машҳурлар (фото)


Ядро энергетикаси қонун билан тартибга солинади – Газета.uz\nЯдро энергетикаси қонун билан тартибга солинади\n19 сентябрь 2018, 16:54 Сиёсат\n«Атом энергиясидан тинчлик мақсадларида фойдаланиш тўғрисида"ги Қонун лойиҳаси ҚҲТБТ порталида жойлаштирилган. Бу ҳақда Norma.uz хабар берди.\nЭслатиб ўтамиз, президентнинг 2018 йил 19 июлдаги фармони билан Вазирлар Маҳкамаси ҳузурида Атом энергетикасини ривожлантириш агентлиги («Ўзатом» агентлиги) ташкил этилган. Ҳужжат шарҳи билан бу ерда танишинг. Ҳужжатга мувофиқ муҳокамага қўйилган қонун лойиҳаси 1 октябргача Қонунчилик палатасига киритилиши керак.\nТақдим этилган ҳужжатдаги энг муҳим жиҳатларни ажратиб кўрсатамиз.\nЯдро материаллари, қурилмалари ва сақлаш пунктлари — оборот қобилияти чекланган объектлар. Уларнинг мулкдори ё давлат, ёхуд президент томонидан тасдиқланган рўйхатдаги юридик шахс бўлади. Ядро материалларига бўлган мулк ҳуқуқини фақат давлат раҳбари билан келишувга кўра хорижий давлат ёки компанияга бериш мумкин. Қонунга зид келувчи ҳар қандай битим арзимас саналади (суд уларни ана шундай деб тан олишидан қатъи назар, ҳақиқий эмас, таҳр.).\nАтом энергетикасини тартибга солиш соҳасидаги ваколат чегараланади. Қонун лойиҳасида президент, Вазирлар Маҳкамаси, «Ўзатом» агентлиги ва давлат бошқаруви органларининг атом энергиясидан фойдаланиш соҳасидаги ваколатлари келтирилган. Масалан, давлат раҳбари мулкида ядро материаллари ва қурилмалари бўлишига рухсат этилган ташкилотлар рўйхатини тасдиқлаш билан бир қаторда: ядро қурилмалари ва сақлаш пунктларини жойлаштириш жойи; уларни лойиҳалаш, барпо этиш ва фойдаланиш; мамлакатга янги ядро ёқилғисини олиб кириш ва ишлатилганини олиб чиқиш ва ҳ.к. тўғрисидаги стратегик қарорларни ҳам қабул қилади.\nҲукуматга жараённинг барча иштирокчиларини мувофиқлаштирувчи боғловчи бўғин вазифаси юклатилган. «Ўзатом» агентлиги — атом энергетикаси соҳасида махсус ваколатли давлат бошқаруви органи кўпроқ амалий тусдаги вазифаларни ҳал қилади. Бошқа давлат органлари унга боғлиқ бўлган функцияларни (экспертизадан ўтказиш, объектларни физик жиҳатдан ҳимоя қилиш, экологияни муҳофаза қилиш, аварияларнинг оқибатларини тугатиш ва ҳ.к.) бажарадилар.\nСоҳани давлат томонидан тартибга солиш ядро объектларини лицензиялаш, давлат томонидан назорат қилиш, техник тартибга солиш, хавфсизлигини вақти-вақти билан баҳолаш ва соҳа ходимларига қўйиладиган алоҳида талабларда акс этади.\nХусусан, қонун лойиҳасига кўра «Саноатгеоконтехназорат» ДИ қуйидагиларга лицензиялар беради:\nядро қурилмалари ва сақлаш пунктларини жойлаштириш, барпо этиш, фойдаланиш ва фойдаланишдан чиқариш;\nядро материаллари ва радиоактив моддалар билан муомала қилиш;\nядро қурилмалари ва сақлаш пунктларининг лойиҳасини ва конструкциясини ишлаш;\nядро қурилмалари ва сақлаш пунктлари учун ускуналарнинг конструкциясини ишлаш ва тайёрлаш;\nатом энергиясидан фойдаланиш объектлари ва (ёки) атом энергиясидан фойдаланиш соҳасидаги фаолият турлари хавфсизлигини экспертизадан (хавфсизлиги асосини экспертизадан) ўтказиш;\nатом энергетикаси соҳасида илмий-тадқиқот ва тажриба-конструкторлик ишларини ўтказишда ядро материаллари ва (ёки) радиоактив моддалардан фойдаланиш.\nАтом энергетикаси объектларидан фойдаланиш тартиби, ядро қурилмаси, сақлаш пунктларини жойлаштириш ва барпо этиш, уларни физик жиҳатдан ҳимоя қилиш тартиби алоҳида белгиланган. Ядро қурилмаси ва сақлаш пункти хавфсизлиги, ядро материаллари ва радиоактив моддалар билан лозим даражада муомала қилиш учун тўлиқ жавобгарликни фойдаланувчи ташкилот зиммасига юклаш таклиф этилмоқда. Бу миллий қонунчиликка мувофиқ объектни бошқариш учун тузилган махсус ташкилотдир.\nЯдро материаллари, радиоактив моддалар ва чиқиндилар билан муомала қилиш жараёнида давлат ҳисоби ва назорати, олиб кириш, олиб чиқиш, ташиш, сақлаш ва кўмишнинг алоҳида қоидалари амал қилади.\nҲужжатни ишлаб чиқувчилар радиацион таъсир сабабли етказилган зарар ва зиён учун жавобгарлик масалаларини эътибордан четда қолдирмадилар. У фойдаланувчи ташкилот зиммасига юклатилади. Фуқароларнинг ҳаёти ва соғлиғига етказилган зиён, шунингдек радиацион таъсир кўрсатишдан зарарлар қопланади. Алоҳида олинган инцидент бўйича жавобгарликнинг энг юқори чегаралари мамлакатимизнинг халқаро шартномаларида белгиланганидан кўп бўлиши мумкин эмас.\nАтом энергетикаси соҳасидаги қонунбузарликлар ва уларни содир этганлик учун жавобгарликка тортиладиган ваколатли органларнинг мансабдор шахслари рўйхати алоҳида келтирилган.


Спорт вазири ишдан кетди / CHAMPIONAT.asia\n25 июл 2018 20:33\nТеглар : Шоакром ИсроиловСпорт вазири\nKun.uz сайтининг ёзишича, Ўзбекистон Жисмония тарбия ва спорт вазири Шоакром Исроилов раҳбарлик лавозимини тарк этган.\nМаълумки, Шоакром Исроилов аввалига ЎФА вице-президенти лавозимида иш бошлаб, кейинчалик спорт вазири этиб тайинланганди. Айни вақтда унинг ўрнига биринчи ўринбосар Ойбек Қосимов вақтинча вазирликни бошқармоқда.\nЭслатиб ўтамиз, шу йилнинг февраль ойида Жисмоний тарбия ва спорт давлат қўмитаси раиси Рустам Қурбонов ўз лавозимни тарк этиб, Ўзбекистон давлат жисмоний тарбия институтининг собиқ ректори Шоакром Исроилов унинг ўрнини эгаллаган, март ойи бошида Ўзбекистон Республикаси Президенти Шавкат Мирзиёевнинг фармони билан қўмита негизида Жисмоний тарбия ва спорт вазирлиги ташкил этилиб, Исроилов вазирликнинг биринчи раҳбари бўлганди.\nБруну Фернандеш "Реал"га 70 млн евро эвазига ўтиши мумкин 7\nБруну Фернандеш Сульшернинг ўйин услубига тўғри келмайди 6\nЖозе Моуриньонинг янги иш жойи маълум 10\n"Бенфика" - Португалия Суперкубоги соҳиби! 3\nМЮ ва “Тоттенхэм” қизиқаётган футболчини “Реал” илиб кетиши мумкин 5


Rost24 - Тарафкашликка бўлинган журналистика эркин бўла оладими?\nБИР ДАҚИҚА ЭРКИНЛИК ҲАҚИДА ШАХСИЙ ФИКР\nБиз хабар ва мақолаларимизни сотиш даражасига етмаганмиз. Сифатли мақола ва маълумотларни пуллик қилиш билан фейк маълумотлар ва сифатсиз журналистикага медиамайдонни бўшатиб беришимиз мумкин. Шундай экан бизни, журналистларни ким молиялаштиради?\nУларнинг давлат томонидан молиялаштирилиши энг ёмон кўриниш. Бунинг оқибати “жаннатдан хабарлар”, бўлаяпти. Аниқроғи, давлат журналистикани эмас, фақат “пропаганда”ни молиялаштиради. Йирик тадбиркорлар томонидан ОАВни молиялаштириш ҳам манипуляция, лоббизм, тарафкашлик ва умуман холисликни йўқолишига олиб келади.\nНа давлат ва на йирик тадбиркор журналистларни қутқаролмаса бизни ким қутқаради? Хўш унда журналистлар қаердан пул олиши керак?\nБу муаммо фақат Ўзбекистон журналистларини эмас, бутун дунё ҳамкасбларимизни қийнаб келмоқда. Жорж Вашингтон университети доктори Жанет Стилнинг айтишича, у Британиянинг “Guardian” нашрини кузатиб боради ва унинг энг яхши мақолалари учун хайрия пули ажратмаса ўзини айбдор сезади. Мана аслида журналистикага халқнинг муносабати қандай бўлиши керак. Аммо биз бунга тайёрмизми?..\nЎзбекистон журналистикаси эса хайрия эвазига ёки бошқа йирик нашрлардек (Washington Post, New York Times, The economist) пуллик хизмат ҳисобига ишлашига кўзимиз етмайди. Журналистикамиз молиявий мустақил бўлмас экан, фикр билдириш эркинлигимиз таҳдид остида қолаверади. Конституциямизда белгиланган эркинликларга фақат ОАВнинг мустақиллиги орқали эришилади. Коррупция, “рўмол”, “қора ойна”лар, ўзини ёқаётган аёллар муаммоси, умуман барчасини фақат эркин матбуот орқали ҳал эта олишимиз мумкин, холос.\nМатбуотимизга назар соларканмиз унда давлат ОАВлари, ҳукумат вакилларига яқин блогерлар, тарафкашликка бўлинган матбуот ва гуруҳ бўлиб норасмий тўдага айланган блогерларни кўриш мумкин. Ахир кеча вазир билан дон олишиб чойхонада ўтирган блогернинг холислигига бугун ишониш мумкинми?\nЮқорига яқинлашган журналистлар ҳам аввалги ўткир қаламини йўқотаётгандек кўринади. Балки, одамларга тушунтириш вақти келгандир. Ҳақиқий журналистикани, уларни қўллаш кераклигини, ҳақиқий тоза ахборотни блогерлардан эмас журналистлардан кутиш кераклигини одамларга англатиш вақти аллақачон келгандир. “Давлат пропогандачи”лари, блогерларнинг шахсий қарашлари ва фейсбук одамларни ахборот билан озиқлантириши тўғри эмаслигини кўпроқ гапиришимиз керак эмасми.\nОдамларнинг журналистларни танқидларига нисбатан “шахсий ғараз” ёки “қўлида чўп кўтариб юрувчи” дея қарашларига тушунтириш орқали барҳам бериш керакдир балки.\nОдамларга молиявий эркин журналистика қанчалар муҳимлигини тушунтириш, уларни эркин журналистика учун қайғуришга ўргатиш вақти келмадими? Жиддий саволларга олинган жавоблар, содир бўлаётган воқеалар ҳақида хабарлар – бугунги журналистика етиб келган даража шуми? Журналистика ўзи нима эди? Қачон журналистлар йирик тадқиқот ва текширувларни олиб боради? Бунинг учун аввал улар молиявий мустақил бўла олиши керак эмасмикан…\nЖурналистларнинг молиявий аҳволи ҳақида давлат эмас, халқ қайғура бошлагандагина балки, ҳақиқий журналистика бошланар...\n(Мақола такрор эълон қилинмоқда.)\nТег: журналист эркин сўз Журналистика матбуот ОАВ\nИнформация пулга сотиб олишга арзиса, уни узи хохлаб сотиб олишади. Лекин Мажбурий обунага карши халкнинг (хамон давом этаётган) норозилик кайфиятини ёдга олиш керак. Бу босма нашрлардаги бокимандалик кайфияти эди. Хам сифатсиз маколани чикариш учун пул олишади, хам уни мажбурлаб халкка сотишади. Шу тугрими?\nАссалому алайкум. Таҳлил керак. Умумий фикрлар.\nАнорахон кизим сизга катта рахмат сизнинг борингизга шукур киламан\nХУП ХАККОНИЙ ГАПЛАР.БИЗ КЕКСА ЖУРНАЛИСТЛАРНИ КУП ЙИЛЛИК ОРЗУСИ ЭНДИЛИКДАГИ АРМОНИ БУ ФИКРЛАР.\nBir vaqtlar AQSh poytaxti Vashington shahrining mer(hokim)i aytgan ekan: "Xudoning inoyatii va "Vashington post" (gazeta) ruxsati bilan shaharda hokimlik qilayapman",- degan ekan.\nШу мақоланинг муаллифига раҳмат! Журналистикадаги ҳақиқий аҳволни жуда аниқ ва равшан таҳлил қилибди.\nЯхши фикр, жамоатчилик ойнаи жаҳони (общественное вещание), матбуоти вп сайтлари керак\nMuallif kim? Maqolada texnik xatolar, uzilishlar koʻp ekan, qayta tahrirlash, yana boyitish zarur, fikrimcha.\nФурсатни бой бераяпмиз. Кейин кеч бўлмаса эди...\nЖуда хам тугри фикр! Лекин, бугун биз халк деб атаётган оломон буни тушунармикан?!


Ўзбекистон мактабларида сўнгги қўнғироқ чалинди\n20 апрел 2021, Тошкент вақти: 08:52\nПостсовет ҳудудларининг аксарида 25 май ўқув йили расман тугайдиган кундир.\nБундан роппа-роса 9 йил аввал бир дунё орзулар билан мактаб остонасига қадам қўйган бугунги битирувчилар қўнғироқнинг жарангли садолари остида ҳозирча мавҳум бўлиб қолаëтган мустақил ҳаёт томон йўлланма олишди.\nЎзбекистон мактабларида яна бир сўнгги қўнғироқ чалинди. Йиллар давомида урф бўлган анъана бу йил ҳам бузилмади. Ўзбекистон ëшларининг яна бир тўлқини қати бузилмаган орзулар билан катта ҳаëтга йўлланма олди.\nБу орзу ва режалар ҳақида бу ëшлардан айримлари гапиради:\nФарҳод: Режамми? Хуллас мен ўзим келажакда мен ëқтирган касб ГАИшникда. Уйдагилар бўйича сваршикка топширмоқчиман.\nОзодлик: Нима учун айнан ГАИшник ëқади?\nФарҳод: Йўл қоидалари ëқадида менга.\nОзодлик: ДАН ходими-а?\nОзодлик: Даромади учун эмасми?\nОзодлик: Неча баҳоларга битирдингиз?\nФарҳод: 11 та 4¸ 11 та 5.\nОзодлик: Дейлик¸ мана мутахассисликни қўлга олдингиз. Қаерда ишлаш ниятингиз бор?\nФарҳод: Корхонада бирор жойда¸ кейин ўзим бир цех очиб дарвоза¸ ромлар ясаш. Имтиҳон ҳали биттаси бўлди. Ҳали қолганлари бор.\nОзодлик: Россияга кетиш нияти йўқми?\n- Йўқ¸ ўзимизнинг Ўзбекистон ҳам бўлади. Битирувчиларга келажакда яхши ўқиб¸ яхши оилалардан¸ яхши ишларда ишлаб катта одам бўлишини ният қиламан¸ дейди Тошкент вилояти мактабларидан бири битирувчиси Фарҳоджон.\nБитирувчи қизлардан бирини суҳбатга тортамиз:\n- 5-мактабнинг 9 синф ўқувчиларимиз. Битирувчилар. 18 та ўғил бола¸ 18 та қиз бола. Биз бу мактабда яхши ўқиб¸ аъло баҳоларга ўқидик. Келажакда орзуларимиз ҳам бор. Ҳаммада ҳар хил. Мана шу беш йилда ҳар хил касб эгалари чиқди. Энди ҳозир ўзимиз хоҳлаган жойга ўқишга кирмоқчимиз. Кейин институтга ҳаракат қиламиз. Институтга сиртдан топшираман. Ҳам ўқитувчилик¸ ҳам медицина дипломини оламанда.\nОзодлик: Битиргандан кейин ҳеч қандай нишонлаш йўқми?\n- Нишонлаймиз. Аввал аттестатларни олсак¸ кейин уйда ўзимиз нишонлаймиз.\nОзодлик: Мактабда рухсат берилмаган-а?\n- Йўқ¸ деди исмини айтмасликни илтимос қилган битирувчи қиз.\nЎқувчилар¸ айниқса битирувчилар қалбида мактаб деб аталган заҳматнинг тугаганидан ҳам севиниш, ҳам эртанги куннинг мавҳумлигидан ҳаяжон бор. Бугун мактабни тугатганларнинг бир қисми касб-ҳунар коллежларига¸ яна бир қисми эса олий ўқув юртларига йўл олишади. Қолганларини эса ҳарбий хизмат ëки мардикор бозорлари кутмоқда.\nХалқ таълими вазирлигининг расмий сайтида келтирилишича, 2009-2010 ўқув йили бўйича мактаб ўқувчилари сони 4 миллион 895 600 нафарни ташкил этади. Шулардан 598 мингдан кўпроғи бу йилги 9-синф битирувчиларидир.\nЎзбекистонда 9 йиллик мажбурий таълимдан кейин ёшларни мажбурий-ихтиёрий 3 йиллик ўрта-махсус ва касбий таълим босқичи кутмоқда.


Ислом дини тарихини ўрганаётган шарқшунослар Каъбадаги Қора тош тарихини яхши биладилар. Пайғамбаримиз (саллоллоҳу алайҳи васаллам)нинг ҳадисларида Қора тош жаннатдан туширилган тош экани, у энг бошида сут каби оппоқ бўлган-у, кейинчалик инсониятнинг гуноҳлари оқибатида қорайиб кетганини сўзлаганлар.\nАбдуллоҳ ибн Аббос (розияллоҳу анҳу)дан ривоят қилинади: Расулуллоҳ (саллоллоҳу алайҳи васаллам): “«Ҳажарул Асвад жаннатдан сутдан ҳам оқ бўлган ҳолида нозил бўлган. Уни бани одамнинг гуноҳлари қорайтирган», дедилар».\nБу ҳақидаги маълумотларни ўқиган Кембриж университети География жамиятининг британиялик шарқшунослари, Пайғамбаримиз (саллоллоҳу алайҳи васаллам)нинг сўзларини инкор этиш мақсадида Маккадан Қора тошнинг бир бўлагини олиб келиш учун жосус жўнатадилар. Бу билан улар мусулмонларга ҳадисларнинг ишончсиз ва асоссиз эканини исботламоқчи бўладилар.\nМисрга келган жосус, бу ерда мисрлик мусулмонлар билан бир кемада Ҳижозга сафар қилади. Авваллари зиёратчилар сафарга чиқаётганларида егулик ва зарур эҳтиёж учун нарсаларни ўзлари билан олиб юрганлар. Сафар давомида ўзи билан ҳеч вақоси йўқ бўлган британиялик жосусни мусулмонлар ўз таомлари ва емакларидан меҳмон қиладилар. Улар унга шунчалик ғамҳўрлик кўрсатадиларки, буни кўрган жосус ҳайратдан лол қолади. Мадинага етиб келган жосус Мадинанинг гўзаллиги ва файзига маҳлиё бўлиб қолади. Маккага келгач эса, Каъба ва унинг виқори олдида сўз тополмай, ёқа ушлайди. Каъбанинг ҳар томонлама мукаммал қурилиши, шу билан бирга содда ва ўта виқроли кўринишидан таъсирланган элчи “Кўрганларим менинг қалбимни ларзага солди”, дейди.\nШунга қарамай разведкачи ўз ниятидан қайтмайди ва бир иложни қилиб Каъбанинг ичига киради. Ушбу воқеа 19-асрда бўлиб ўтган. Бу вақтларда зиёратчилар ҳозиргидек кўп бўлмаган. Каъба ҳам у даражада қаттиқ қўриқланмаган. Қисқаси, исталган киши ҳаракат қилса Каъбанинг ичига кириши мумкин бўлган.\nКаъбага кирган жосус Қора тошнинг бир четидан кичкинагина бўлакчани олишга муваффақ бўлади. Тошни қўлга киритиши билан изига қайтиб, Жиддадаги Британия консуллигига учрашади. Консулликдагилар мазкур воқеадан хабар топгач, ўз вазифасини адо қилган жосус шарафига зиёфат берадилар ва гўёки Ислом дининг расули Пайғамбаримиз Муҳаммад (саллоллоҳу алайҳи васаллам)га қарши далил қўлларида тургандек суюнадилар.\nШундан сўнг жосус Австралия кемасига ўтириб Англияга етиб келади ва келибоқ, Ҳажарул асваднинг қўлга киритилган бўлагини Лондондаги табиий тарих Музейига тафтиш учун топширади. Тафтиш натижасидан маълум бўладики, мазкур тош Ер жисмларига мутлақо ўхшамайди, ҳаттоки унинг сифатига ўхшаши ҳам Ерда мавжуд эмас. Тош асли метеорит бўлиб, коинотдан Ерга тушган метеортиларнинг уникал (ноёб) тури экани исботланади.\nУшбу исбот британиялик жосусни лол қолдирди. Ушбу далилга қўшимча бўлган сафар давомидаги мусулмонларнинг гўзал муносабатлари унда Ислом динига муҳаббат уйғотди ва у мусулмон бўлди. Ислом динини қабул қилган жосус хаёти давомида “Маккага саёҳат” номли икки қисмдан иборат китоб ёзади. Китобнинг биринчи қисмида у ўзининг мусулмон бўлишидан аввалги ҳолати, Ислом динини қоралаш ниятида қилган ҳаракатлари ҳақида ёзган бўлса, иккинчи қисмида мусулмон бўлганидан кейинги ҳаёти, Аллоҳ ва Пайғамбаримиз (саллоллоҳу алайҳи васаллам)га бўлган муҳаббати ҳақида гўзал тарзда хикоя қилган.


10:24 / 23.08.2017\n2016 йилги Европа чемпионати финалида Португалия терма жамоаси таркибида ғалаба тўпини киритган футболчи Эдер (Эдерзиту Антониу Маседу Лопиш) Москванинг “Локомотив” клубига ўтди.\nКлубнинг маълум қилишича, 29 ёшли ўйинчи сотиб олиш ҳуқуқи билан мавсум охиригача ижарага олинди.\nПортугалиялик футболчи охирги икки мавсумни Франциянинг “Лилль” клубида тўп сурган ва 51 та ўйинда 13 та гол муаллифи бўлган. Ўтган мавсум натижаларига кўра “Лилль” Франция чемионатида 11-ўринни эгаллади. “Локомотив” эса жорий мавсумда Россия чемпионатида “Зенит”дан 3 очко ортда қолган ҳолда 2-ўринда кетмоқда.\nЕвро-2016’да Эдер иккита ўйинда иштирок этган. У мусобақадаги ягона голини мусобақанинг финалида қўшимча вақтда Франция терма жамоаси дарвозасига киритган. Ўшанда у захирадан Ренату Саншеш ўрнига майдонга тушганди. Учрашув 1:0 ҳисобида якунланган ва португаллар Европа чемпионати ғолиблигини қўлга киритгандилар.\nЛокомотив Ренату Саншеш


Ўшда жабрланганлар учун бепул ҳуқуқий маслаҳатхона ишламоқда\nЎшлик Араббой Аҳмадалиев бошчилигидаги гуруҳ июн воқеаларида жабр кўрган, хонумони куйган ҳамшаҳарларига бақадри имкон ёрдам бермоқда.\nИюн ойидаги қирғинда яқинлари ўлдирилганлар¸ уйи куйганлар¸ мол-мулки таланганлар; "зачистка"лар дастидан ҳақлари топталаëтган Ўш шаҳри ва вилояти аҳли учун бугун шаҳарнинг Гагарин кўчасида очилган ҳамжамият ўзига хос марказга айланиб бормоқда.\nОддийгина инсоний ҳақ-ҳуқуқини талаб қилиш шу кунда ўшлик ўзбек учун ҳаёт-мамот масаласига айланиб қолган. Лекин мана шундай оғир шароитда ҳам ҳамшаҳарларига ҳамдард бўлишга, уларга ёрдам қўлини чўзишга куч топа олаётган талайгина ўзбеклар бор.\nЎшлик Араббой Аҳмадалиев ана шундайлардан бири. Ёши 55 га чиққан Араббой ака етакчилигидаги гуруҳ июн фожиаларидан кейин тузилган бўлиб, у фожиа қурбонларига бепул юридик ёрдам бериб келмоқда - ариза ёзишга кўмаклашмоқда, ёзилганларини жамламоқда ҳамда тегишли давлат органларига етказмоқда.\nОзодлик мухбири Араббой ака билан 26 июл куни суҳбатлашди.\n- Шу бугунги кунда 3717 та ариза рўйхатдан ўтди.\nОзодлик: 3717 киши шаҳарданми ëки атрофдаги¸ масалан, Фурқат Қорасув туманига қарайди.\n- Бу област миқëсида. Бизга ўзбегининг ҳам¸ қирғизининг ҳам фарқи йўқ¸ мана еттита қирғиз миллатидан тушган ариза ҳам бор.\nОзодлик: 3717 та аризадан еттитаси қирғизлардан келиб тушди.\nОзодлик: Буни 3700 хонадондан тушган ариза дейиш мумкинми?\n- Йўқ. Бу ерда бир аризада “Менинг кўрган талафотнинг ўрнини тўлдириб беринглар” деган бўлса¸ бундан ташқари, шу хонадонда машина ўғирланган, ўша одамнинг машинаси ўғирланганлиги тўғрисида ҳам аризаси бор. Яна шу хонадоннинг уйига ўт қўйиб юборилган. Шу ўт қўйилгани тўғрисида ҳам аризаси бор.\nОзодлик: Ҳар биттаси алоҳида ариза.\n- Ҳа¸ шундай. Чунки куч органларига¸ тергов органларига топширилаëтганда ҳамма маънони битта қилиб ëзмасдан¸ чунки жиноят кодексида ҳар биттасининг моддаси бўлак. Поджог бўлак нарса¸ угон бўлсак нарса¸ мародëрство бўлак нарса.\nОзодлик: Шу аризаларга асосланиб нечта уй куйгани¸ нечта машина ўғирлангани¸ нечта уй талон-тарож қилингани системага солинганми?\n- Солинган. Бизнинг ҳисоб-китобимизда 17 июлгача 1272 хонадон куйган. Шунча ариза тушган куйган хонадонлардан. Аслида ўзи 1600 бўладиган бўлса¸ шундан 1272 таси бизга ариза берган. Қолганлари финполицияга¸ пожарнийга мурожаат қилган бўлса керак.\nОзодлик: Нечта машина ўғирланган?\n- 239 та машинаси ўғирланганлар бизга мурожаат қилишди. Бошқа органларга мурожаат қилганлар ҳам бор. Ундан ташқари, 46 таси ëндириб кетилган. Бизга мурожаат қилган одамлар фақат. Бу област миқëсида бўлган талафот эмас. Буни тўғри тушуниб олинг-да. Мен фақат бизга мурожаат қилган одамларни айтаяпман. УВДга¸ бошқага мурожаат қилганлари ҳам бор.\nОзодлик: Нечта уй талон-тарож қилинди?\n- 1139 та уйда талон-тарож бўлганлиги тўғрисида бизга ариза келиб тушди.\nОзодлик: Яқинлари ўлдирилганлардан ҳам тушгандир. Аризаларга асосан ўлдирилганлар сони қанча?\n- Шу кунда кундан-кунга кўпаяяпти. Ҳозир Фурқат¸ Увомбўйи районларида 53 та ариза фақат ўлдирилган ва йўқолганлар тўғрисида.\nОзодлик: Яна қанақа характердаги аризалар бор?\n- Магазинлар талон-тарож бўлган¸ ëндирилган. 139 та магазин ëндирилган. 169 та магазин талон-тарож бўлган. Буюм бозоридаги 113 та контейнер ўғирланган. 17 июлга 40 одам ўлдирилганлиги тўғрисида ариза бор. Бундан ташқари, йўлларда ГАИ ходимлари¸ куч ходимлари, кимлардир номаълум шахслардан вимагательство¸ рейдерство бўлаëтганлиги тўғрисида аризалар бор. Бизда шундай ариза борки¸ ўзининг савдо дўконини қайтиб ололмаëтганлар бор.\nОзодлик: Ўшдами бу?\n- Ўшда. Одамлар ўзининг мулкини қайтариб ололмаяпти.\nОзодлик: Нечта ариза бор шунақа?\n- Ҳозир аниқ иккита ариза бор. Буларнинг устидан комендантура иш қўзғатди. Ҳали жавоби бизга келгани йўқ.\nОзодлик: Эгаллаб олганлар устидан қўзғатдими?\n- Шу нима сабабдан эгаллаб олинганлиги тўғрисида. Бундан ташқари, бедарак кетган одамлар бор. Булардан 10 кишидан ариза тушган 17 числога. СИЗОларда қийналаëтган одамларнинг устидан олтита ариза тушган. Пул талаб қилинаëтганлиги шу одамлардан¸ бу нарсалардан комендантуранинг хабари бор. Комендант бунга қаттиқ чора кўриб¸ ўша куни жуда масъулиятли иш қилди-да. Мана Молдошев шахсан ўзи ўша ерда учрашиб, буларнинг аризаси биз орқали Молдошевга бораяпти¸ ўзи кўриб туриб¸ буларга кескин чора кўришга, ҳаттоки СНБ нинг нималарини ҳам подключать қилди.\nОзодлик: Яна таъкидлаб айтамиз¸ бу Ўш вилояти бўйича бўлган ўт қўйишлар¸ қотилликлар¸ ўғирликлар¸ талон-тарожларнинг ҳаммасининг картинаси эмас. Бу фақатгина сизларга мурожаат қилганларники.\nОзодлик: Вилоят бўйича сизларни қаердан билишади?\n- Кварталларга бориб келган одамларимиз. Бориб, “Мана шу телефон, мана шу ерда ариза қабул қилинаяпти” деб ҳар бир маҳалла комитетларига эълон қилинган. Лекин ҳеч бир радио¸ телевидение келиб, биз билан қизиққани йўқ. Мана биринчи бўлиб сиз қизиқаяпсиз.\nОзодлик: Мана сизлар аризаларни тўплаяпсизлар ва сизлар орқали бу аризалар керакли¸ тегишли ташкилотларга етиб бораяпти. Бу аризаларда битилган шикоятларни кўриб чиқиш масаласи¸ бу аризалардан чиқаëтган самаранинг масаласи қандай?\n- Буни икки хил баҳоласак бўлади. Биринчи томондан¸ бу қабул қилингандан кейин айрим органлар тўғри маънода қараб¸ жиноий иш қўзғаб¸ кўриб чиқилаяпти. Лекин айрим органларда бу нарсанинг тескарисини қабул қилишаяпти.\nОзодлик: Қайси органлар эканлигини конкрет айта оласизми?\n- Ҳозирча менга оғзаки айтиб берганлар бор¸ ҳеч ким ëзма равишда ëзиб бермади. Лекин жабр тортган одам¸ уйи куйган¸ боласи йўқолган одам ариза ëзгандан кейин ўзини олиб кириб кетиб¸ олдидаги тишларигача тўкилиб¸ ҳозир касалхонада ëтибди.\nP.S. Араббой Аҳмадалиев очган жабрланувчиларга ëрдам кўрсатиш маҳаллий ҳамжамиятига мурожаат қилишни истаганлар учун марказ манзили:\nЎш шаҳри¸ Гагарин кўчаси¸ 125 уй¸ ориентир учун манзил 18-магазин. Ҳамжамият телефон рақамлари: +996 (3222) 5 72 77¸ +996(770) 46 02 04¸ +996 (555) 80 79 70\nБиз барчадан бирдек ариза қабул қилаяпмиз


26 Март 13:00\nЖаноби Олийлари Қасим-Жомарт Тоқаевга\nСизга, оилангизга ва Қозоғистон халқига бахтли Наврўз тилайман. Америка Қўшма Штатларида, Қозоғистонда ва бутун дунёда, Наврўз - одамларни бирлаштирадиган, бирлик, меҳр ва дўстликни тарғиб қилувчи янгиланиш байрами.\nБу йил биз катта иқтисодий тараққиётга эришдик. Америка бизнеси учун қулай бўлган ислоҳотларни амалга ошираётганингиздан хурсандман. Шунингдек, биз Афғонистонда тинчлик ўрнатиш учун ишламоқдамиз. Келгусида икки мамлакат ўртасида янада яқин ҳамкорлик қилиш учун имкониятлар яратмоқишга тайёрлигимни билдираман.\nҲурмат билан, Дональд Трамп


Хушхабар: Муфтий ҳазратларининг Ҳаж ҳақидаги китоблари нашрдан чиқди!\n- Июнь 17, 2022\nАллоҳга шукр, 2022 йил саодатли йил бўлиб, ҳаж зиёрати учун йўл очилди. Бу, шубҳасиз, миллионлаб инсонларнинг қалбига хурсандчилик олиб кирди. Зеро, Исломнинг бешинчи арконини адо этиш ҳар бир мусулмоннинг орзусидир.\nАйни шу кунларда яна бир хушхабар – Ўзбекистон мусулмонлари идораси раиси, муфтий Нуриддин домла ҳазратларининг “Ҳаж буюк ибодатдир” номли китоблари нашрдан чиқди.\nЭътиборлиси, мазкур рисола иккита алоҳида китоб ҳолида нашр этилган. Бири Ҳажнинг руҳий-маънавий фойдалари бўлса, иккинчисида эса улуғ ибодатни бажариш чоғида ўқиладиган барча дуо ва зикрлар жамланган.\nҲаж сафарига отланган мўмин-мусулмон халқимизга муносиб туҳфа сифатида чоп этилган ушбу рисоланинг биринчи қисмида ҳажнинг моҳияти ва ҳикмати, ҳажда ихлос, илм ва амал аҳамияти, ҳажнинг турлари, тана ва руҳнинг ҳажи, тақво мактаби, ҳаж ваъдалашув экани, дуо ижобат бўладиган муборак жойлар, ҳаждан кейинги ҳаёт каби мавзулар гўзал тарзда баён қилинган.\nКитобхонларга қулай бўлиши учун муборак зиёрат давомида адо этиладиган амаллар ва дуоларнинг ўқилиши, маъноси ҳамда овозли шакли QR-код орқали китобга киритилган.\n266 марта ўқилди\nДругие материалы в этой категории: « Ҳаж зиёратчиларини кузатиш жараёни онлайн узатилади\tБЎЛҒУСИ ҲОЖИЛАРИМИЗ САУДИЯ АРАБИСТОНИГА ЖЎНАБ КЕТДИЛАР »


17:15 / 13.05.2019 112248\nЯна бир гап. Ўша пайтларда Президент атрофида давлатга виждонан хизмат қиламан, деган одамлар камайиб кета бошлади: номаъқул одамлар кўпайиб, ҳаммаси бир “мафия” бўлиб қолди. Мундоқ ўйласангиз, Президентни ёмон дейдиган одам мен бўлишим керак эди. Ўша пайтда, “Сен билан ишламайман” дея кетганимча – ўттиз йилдан буён ҳалиям ишламайман. Ҳеч кимнинг “одами” ҳам бўлмаганман...\n– Раҳматли дўстим бу корхоналарнинг ҳаммаси кераклигини биларди. Аммо... Анави – данғиллама участкалар, тоғдаги дам олиш зоналари, миллиард-миллиард пуллар қаердан келарди унда. Бинолар-ку, кўриниб турибди, миллиард долларларнинг ҳам бир қисмини эшитяпмиз. Бу нарсаларнинг ҳаммаси – халқни гадой қилиш эвазига келди-ку. Шу ишларни қилган одамлар сиёсатни олиб борди. Ҳалиям мамлакатимиз бой экан, кўп нарса бор экан. Энди келажакни, болаларни ўйлашимиз керак.\n– Сиз ҳозир “Бизда машинасозлик ўлди” деган хулоса чиқаряпсиз. Лекин бизда автомобиль ишлаб чиқариш йўлга қўйилди-ку...\n– Ука, сиз ҳозир машина ишлаб чиқариляпти, деяпсиз. Лекин унинг дейлик, битта лампочкаси ўчиб қолса, расво бўлади. Чунки ўзимизда ишлаб чиқарилмайди. Бунақа “ишлаб чиқариш” кимга керак. Майли, ҳамма нарсани юз фоиз шу ернинг ўзида чиқариш қийиндир. Лекин ҳеч бўлмаганда, унинг 60 фоизини ўзимизда ишлашимиз керак...\nЖойи жаннатдан бўлсин-у, лекин дўстимдан хафалигим шундаки, у шу ишларни назорат қилмади. Мамлакатга ҳар тарафдан “оч бўрилар” ёпишиб, талаб, бор нарсаниям йўқ қилди. Эсингизда бўлса, зўр чинни заводимиз бор эди. У ерда ишлаб чиқарилган чинниларни мен Г.Киссенжер (АҚШнинг собиқ давлат котиби)га, Саддам Ҳусайнга совға қилганман. Шу завод ҳам сотилиб кетди. Сотиб олган одам билан кейинчалик оғайни бўлиб қолдим. Ўша инсон бир куни, “Биласизми, Раҳим ака, заводни бузганимизда, ундан чиққан металл ва ғиштдан яна бешта завод қурсам бўларкан”, деб қолди. Шунақа гаплар. Энди яна қайтадан чинни завод қурилаётган эмиш...\nЎзбекда бир гап бор: “Қорнимга эмас, қадримга йиғлайман”. 1997 йилда ишдан кетдим. Бирор одам “Раҳим ака, бормисиз, соғмисиз” дея ҳол-аҳвол сўрагани йўқ. Мана шу турган уйимизнинг ерини ҳам зилзиладан кейин олганман. Кейинчалик ҳатто бирорта квартира ёки дачаям олганим йўқ. Йўқса, “Алгоритм” заводининг 80 минг ишчиси учун квартиралар қурганмиз. На бирор фирма очибман, на бир заводга эгалик қилдим. Ижтимоий таъминот бўлимида ҳам, пенсия жамғармасида ҳам, касаба уюшмасида ҳам инсоф йўқ экан. Оладиган пенсиям – оддий “рядовой” ички ишлар ходиминикидан ҳам кам, бирор санаторийга йўлланмаям беришмади ҳатто. Ана шулардан хафа бўлиб, эзилиб ўтираман...\n– Эслашгани – улуғ иш бўлди. Бугун кўп савобли ишлар бўляпти. Шавкат Миромонович – бугун қарасанг бир вилоятда, эртасига бошқа жойда. Шароф Рашидов ҳам, Усмон Юсупов ҳам, Файзулла Хўжаев ҳам Ўзбекистоннинг ҳар бир тумани, ҳар бир қишлоғида бўлмаган. Ислом Каримов ҳам онда-сонда, ундаям – сессияларга бориб, ўша куни қайтиб келарди. Ш.Мирзиёевнинг ютуғи – далама-дала юриб, одамларнинг кўнглига йўл топаётганида. Мамлакатнинг ҳақиқий раҳбари шундай бўлиши керак. Қайси вилоятга борсангиз, қурилиш, янгиланиш. Миллатимиз, миямиз ўзгаряпти. Президентимиз омон бўлсин! Насиб бўлса, ҳаммаси яхши бўлади. Ўзим ҳам “Худойим, яна тўрт-беш йил умр бер, мен ҳам шу кунларни кўрай”, дея яратгандан сўрайман...


Украинадан жосусликда айбланган Россия дипломати бадарға қилинди\n18 январ 2021, Тошкент вақти: 18:32\nУкраина хавфсизлик хизмати рамзи.\nУкраина хавфсизлик хизмати мамлакатдан Россия дипломати бадарға қилинганини билдирди. 13 августда тарқатилган расмий баёнотда дипломат “Россиянинг Львовдаги бош консулхонаси панасида ишлаган жосус” деб аталди.\nБаёнотда таъкидланишича, дипломат 2014 йилда Россия разведкасига ёлланган Украина фуқароси бўлган ҳарбий пенсионердан махфий маълумотларни олиб турган. Бу маълумотлар Украина давлат ва жамоат арбоблари, ҳуқуқ-тартибот ва махсус хизматлар, қуролли кучлар ҳамда армиядаги хорижий маслаҳатчилар фаолиятига тааллуқли бўлган.\nУкраина фуқароси давлатга хиёнатда айбланиб қўлга олинган. Россия дипломати “исталмаган шахс” деб эълон қилинди ва Украина ҳудудини тарк этди.\nРоссия Ташқи ишлар вазирлиги ҳозирча мазкур баёнотга расман муносабат билдирмади.


Сизга ер беришади ёки навбатга қўйишади\nҚозоғистонда якка тартибда уй-жой қуриш учун 10 сўтих ерни қандай олиш мумкин? Tengrinews.kz мухбири худди шу саволга ер масалалари бўйича эксперт Бақитжан БАЗАРБЕКдан жавоб олибди. Бизнинг минтақада ҳам ушбу масала ўта долзарб бўлиб турганлиги учун уни таржима қилиб, босишни лозим кўрдик. Қозоғистоннинг ҳар бир фуқароси якка тартибда уй қуриш учун 10 сўтих(0,10 гектар) ерни бепул олиш ҳуқуқига эга. Бунда даъвогарнинг кўчмас мулки бор-йўқлиги умуман аҳамиятга эга эмас.\nЯкка тартибда уй қуриш учун ўзининг 10 сўтих ерини олишга оиланинг барча аъзолари, ҳатто бундай участкани унинг бошқа аъзолари олиб қўйишган бўлса ҳам, даъвогарлик қилиш ҳуқуқига эгадирлар. Битта мақсадга мўлжалланган ерни олиш ҳуқуқи атиги бир марта берилади. Шунинг учун, агар даъвогар, бошқа бирор жойдан илгари бепул ер участкаси олиб қўйган бўлса, қайтадан 10 сўтих ерни ололмайди.\nШуни эътиборга олиш керакки, сиз ер участкасини ўзлаштиргандан сўнггина, яъни яшайдиган уйингизнинг фойдаланишга топширилгани тўғрисидаги давлат акти имзолангани ва рўйхатга олинганидан кейингина ер участкасининг эгаси бўлишингиз мумкин.\nАриза ёзиш тартиби\nАриза ер участкаси жойлашган ҳудуддаги идорага топширилади. Яъни аризани аниқ аҳоли манзилининг ҳокимлигига ёзиш керак. Участка шаҳар ҳудудида бўлса – шаҳар ҳокимлигига, поселкада бўлса – поселка ҳокимлигига, қишлоқда бўлса – қишлоқ ёки қишлоқ округи ҳокимлигига.\nАриза эркин равишда тўлдирилади. Унда ариза берувчининг бепул ер участкаси олиш истаги кўрсатилиши керак. Кўзланган мақсад: хусусий уй қуриш(ХУҚ) учун ер участкаси олиш.\nАризада, шунингдек, аниқ аҳоли манзили ва ернинг тахминий жойлашган ўрни, майдони 0,10 гектар деб кўрсатилиши лозим. Аризага иккита ҳужжат илова қилинади – шахсий гувоҳнома кўчирмаси ва бошқа ер участкаси бор-йўқлиги ҳақидаги маълумотнома.\nҲокимликнинг бошқа ҳужжатларни талаб қилишга ҳаққи йўқ. Агар ҳокимликдаги бирорта амалдор бошқа ҳужжатларни талаб қиладиган бўлса, у жавобгарликка тортилиши мумкин, деб ишонтирди Бақитжан Базарбек.\nАриза-илтимоснома 60 тақвим(календарь) кунида кўриб чиқилади. Ер комиссияси тузилади, агар бўш участкалар бўлса, комиссия аризани қаноатлантиради ва ижобий қарор чиқариб беради. Илтимосни ўринлаш имконияти бўлмаса, бўш участкалар йўқ бўлса, фуқаро махсус ҳисоб(навбат)га қўйилади.\n7 иш куни ичида, комиссия қарори чиққандан сўнг сизни ер участкаси олиш учун навбатга қўйишади. Қўлингизга ер участкасини олишга турган навбатингизни кузатиб боришингиз учун сайт кўрсатилган билдириш(уведомление)-маълумотнома беришади. Билдиришни эҳтиётлаб сақлашингиз керак.\nМахсус ҳисоб – ХУҚ учун бепул ер участкалари олишни хоҳловчилар рўйхати деганидир. Ушбу рўйхатда қандайдир аломатларига қараб ҳеч кимга устунлик берилмайди. Яъни бу рўйхатда ҳатто серфарзанд оналар ёки турли тоифадаги ногиронлар ҳам имтиёзларга эга бўлолмайдилар.\nРўйхатда ер олувчининг исми шарифи, ИИН, яшаш жойи, манзили ҳақидаги маълумотлар қайд этилади. Сўнгги маълумотларга кўра, мамлакатимизда давлатдан 10 сўтих ер олиш учун навбатда жами 1456379 одам турибди.\nҚандай ҳолатларда ариза рад этилиши мумкин?\n1. Агар фуқаро мамлакат ҳудудида илгари ХУҚ учун бепул ер участкаси олган, лекин буни яширган бўлса. Ер кодексининг 50-модда 2-бандига кўра, битта мақсад учун ер участкасини такроран бериш тақиқланади.\n2. Агар ер олувчи балоғат ёшига етмаган бўлса.\n3. Ер олувчи Қозоғистон фуқароси ёки ўролман ҳисобланмаса.\nҚозоғистонда ҳозирги кунгача навбатда турганларнинг ягона рўйхати йўқ, у Ер ресурсларини бошқариш қўмитаси билан “Фуқаролар учун ҳукумат” давлат корпорацияси томонидан ишлаб чиқилмоқда. Ер участкасига навбат келганда масала комиссия муҳокамасига ҳавола этилади. У илтимосномани яна кўриб чиқади ва ер участкасини бериш ҳақида хулоса чиқаради.\n“Агар одам илгари аукционда ер ёки ер участкасига эга уй сотиб олган бўлса, бу ҳолат бепул ер участкаси берилмаслигига асос бўлолмайди”, – деб тушунтирди эксперт.\nЕр участкаларини навбатга қараб ҳокимлик тақсимлаб беради, участкани ер олувчининг ўзи танлаб ололмайди. Агар таклиф қилинган участка ер олувчига ёқмаса, у ҳолда олишдан бош тортганлигини ёзма турда баён этиши керак. Шу тариқа у ўз навбатидан ҳам воз кечади.\nКомиссиянинг ижобий хулосасидан сўнг ер участкаси жойлашган ҳокимлик ернинг берилиши ҳақида қарор чиқаради. Ҳокимнинг қарорини олгандан сўнг фуқаро тегишли туман ёки шаҳар ер муносабатлари бўлими(бошқармаси) билан ижара шартномасини тузади.\nСўнг фуқаро мазкур участкани ўзлаштириши, яъни унга уй қуриши керак. Агар икки йил ичида ер участкасидан ўз мақсадида фойдаланилмаса – қурилиш қилинмаса ёки хусусий уй-жойдан фойдаланилмаса, давлат ерни қайтариб олиш ва кейинги навбатда турган бошқа фуқароларга бериш ҳуқуқига эгадир. Шундай қилиб, давлатдан ер участкасини олгач, уйни қуриб, “топширганингиз”дан сўнггина сиз ернинг тўла ҳуқуқли хўжайини бўла оласиз.\nУчасткани шахсий мулк қилиб олиш\n“Меъморчилик-шаҳарсозлик фаолияти тўғрисида” Қонунига мувофиқ сиз қурган уйингизни қабул акти бўйича мустақил қабуллаб олишингиз мумкин.\nУй эгаси акт тузади: белгиланган шаклдаги актни олиб, тўлдиргач, унга уйнинг суратини ёпиштириб, уйни қабул қилиш ҳақидаги актни рўйхатга қўйиш учун меъморчилик-шаҳарсозлик бўлими(бошқармаси)га юборади. У ерда ҳужжат рўйхатга олинади ва давлат рўйхатига киритилиши учун жўнатилади. 2018 йил июль ойидан бошлаб давлат рўйхати билан “Фуқаролар учун ҳукумат” корпорацияси шуғулланмоқда.\nРўйхатга олингандан сўнг энди шахсий мулкка эгалик ҳуқуқини олиш учун ер комиссиясига ариза топширилади. Ер комиссияси фойдаланишга қабул қилиш актини, қурилган уйни, ер участкаси ўзлаштирилганини кўргандан сўнг ижобий хулоса чиқариб беради.\nАна шу хулосага асосан ҳоким қарор чиқаради. Шундан кейингина уй эгаси ер қурилиш ишларига буюртма бера олади – чегарани, майдонни аниқлайди. Унга ер учун кадастр рақамини беришади ва хусусий мулкка эгалик ҳуқуқини берувчи давлат актини тайёрлашади.\nЕрни расмийлаштиришдаги найранглар ҳақида\n– Фуқаролар бу борада ҳам турли найрангларни ўйлаб топишади. Масалан, баъзилар кичкинагина уйчалар қуришади, эскиз лойиҳасида эса икки қаватли коттеж кўрсатилган бўлади. Бундай уйчаларни улар ерга эгалик ҳуқуқини қўлга киритиш учунгина қуришади, яъни фойдаланишга қабул қилингач, ер участкасини сотиб юборишади. Минтақаларда шундай ҳолатлар ҳам учради: ерга ҳеч нарса қуришмаган, фойдаланишга қабул қилиш ҳақида акт тузиб, уни тўлдиришган, бошқа бир уйни суратга олиб, уни актга ёпиштиришган ва комиссияга топширишган, – дейди Б. Базарбек. “Ҳокимлик ходимлари эса шу жойга бориб, уй ҳақиқатан ҳам қурилганини текшириш ҳуқуқига эга эмас. Қонунда бундай вазифа кўрсатилмаган, шунинг учун ҳокимликнинг ҳужжатларга ишонишига тўғри келади. Ҳозир биз тузатиш киритаяпмиз, унга кўра ҳокимлик ходимлари жойларга бориб, текшира оладилар. Назоратсизликдан фойдаланиб, баъзи кишилар ерни хусусий мулкка айлантириб олмоқдалар ва учинчи шахсларга сотмоқдалар”, дея қўшимча қилди эксперт.\nЯна бир муаммо – 10 сўтих ер олиш учун навбатда турганлар рўйхатида “ўлик жонлар” борлиги. Шунингдек, ҳокимликлар сайтларида навбатда турганларнинг тўлиқ рўйхатини ҳамма вақт ҳам эълон қилавермайди.\nИслом АБДУНАБИЕВ тайёрлади, 2019-01-22, 10:58 343\n''Ўртача'' тезлик деган тушунча пайдо бўлди 68\nБанк қарзини узишда кимларга ёрдам берилади? 85\nХориж машиналари рўйхатга олиниши керак 32\nТиббий суғурта: давлат кимларни бепул даволайди ва кимларга текин дори-дармон беради? 102\nНеварам лагерга бормоқчи... 146\nТадбиркор ва харидор биродарми? 134\nЎзбекистонга ўз машинамда бормоқчи эдим... 295\nБолаларга қачон бепул бўлади? 83


Энди айрим тоифадаги жиноят ишлари соддалаштирилган тартибда кўриб чиқилади - UzNews.uz\nПрезидент фармони билан суд-тергов тизимига айбига иқрорлик бўйича келишув институти киритилмоқда.\nМазкур фармон билан айбига иқрорлик бўйича келишув институти киритилмоқда.\nУнга кўра, айрим тоифадаги жиноятлар бўйича шахс айбини бўйнига олиш тўғрисида арз қилган, қилмишига чин кўнгилдан пушаймон бўлган, жиноятнинг очилишига фаол ёрдам берган, шунингдек, келтирилган зарарни бартараф этган тақдирда унга нисбатан қонунда белгиланган энг кўп жазонинг ярмидан кўп бўлмаган миқдори ва (ёки) муддатигача жазо тайинланади.\nБундан ташқари, эндиликда ушбу тоифадаги жиноят ишлари соддалаштирилган тартибда кўриб чиқилиб, фуқароларнинг ортиқча оворагарчилигининг олдини олинади.\nШунингдек, тизимда ярашув институтини қўллаш механизми такомиллаштирилмоқда.\nУнга кўра, шахсга нисбатан тергов даврида эълон қилинган айблов, жиноят иши суднинг қайси инстанциясида кўрилаётганлигидан қатъи назар ярашув институти доирасига тушадиган енгилроқ моддага қайта малакаланган ҳолларда ярашув институтини қўллаш имконияти яратилмоқда.


“Ватан улуғ - бурчим муқаддас!” » Хатирчи туман хокимлиги\nХатирчи туман хокимлиги » Хокимият » Тадбирлар, учрашувлар » “Ватан улуғ - бурчим муқаддас!”\n“Ватан улуғ - бурчим муқаддас!”\n2015 йил 13 январь куни Ватан ҳимоячилари куни ҳамда Ўзбекистон Республикаси Қуролли Кучлари ташкил этилганлигининг 23 йиллигига бағишлаб “Ватан улуғ - бурчим муқаддас!” шиори остида байрам тадбири ўтказилди. Байрам тадбирида Хатирчи туман ҳокими Ғ.Алиев тадбир иштирокчиларини, туманимиз ҳарбийларини байрам муносабати билан қизғин муборакбод этди:\nАзиз юртдошлар, она Ватанимизнинг жасур, мард ўғлонлари!\nСизларни мамлакатимиз ҳаётидаги қутлуғ сана - Ватан ҳимоячилари куни ва Қуролли Кучларимиз ташкил этилганлигининг 23 йиллиги билан самимий муборакбод этаман.\nВатанни севмоқ иймондандир, Ватан саждагоҳ каби муқаддасдир, деймиз. Ватанни севишнинг, уни саждагоҳ каби муқаддас билишнинг асосий шартларидан бири уни ҳимоя қилишдир.\nАждодларимиз азалдан Ватанни ҳимоя қилишни энг муқаддас бурчларидан бири, деб ҳисоблашган. Бу бурчни ўташда ўз жонларини ҳам аяшмаган, душман билан мардонавор курашишган. Бу ҳақда сўз юритганда Тўмарис, Широқ, Спитамен, Муқанна, Жалолиддин Мангуберди, Амир Темур, Темур Малик ва яна кўплаб тарихий халқ қаҳрамонларини санаб ўтишимиз мумкин.\nМана шундай улуғ сиймолар, миллатимизга хос қадриятлар асосида бундан 23 йил муқаддам Ўзбекистон Республикасининг Қуролли кучлари ташкил этилди ва ўша кун 14 январь мамлакатимизда Ватан ҳимоячилари куни, деб эълон қилинди.\nЎзбекистон Қуролли кучлари ўтган тарихан қисқа даврда мураккаб шаклланиш йўлини босиб ўтди. У бугунги кунда сон жиҳатдан ихчам, ҳаракатчан, замонавий талабларга жавоб берадиган, яхши тайёргарликка эга бўлган армия сифатида дунё ҳамжамиятида муносиб эътироф этилмоқда.\nМамлакатимизда мустақиллик йилларида Қуролли Кучларимиз фаолиятининг ҳуқуқий асосини кафолатлайдиган бир қатор қонунлар, қарорлар қабул қилинди. Уларнинг самараси ўлароқ муддатли ҳарбий хизмат ва сафарбарлик чақируви резерви ҳарбий хизмати жорий қилинди.\nРеспубликамиздаги олий ҳарбий билим юртларига барча шароитлар яратиб берилди. Ҳарбий хизматчиларни уй-жой билан таъминлаш, ҳарбий шаҳарчалар қуриш давлат сиёсати даражасига кўтарилди. Муддатли ҳарбий хизматни ўтаган ва ҳарбий қисмдан тегишли тавсиянома олган аскарлар учун олий ўқув юртларига киришда имтиёзлар яратилди.\nБуларнинг барчаси мамлакатимизда Қуролли Кучларимизга бўлган ишончни кучайтирди. Ҳарбийларга бўлган ҳурматни оширди. Ёшларда ҳарбий хизматга ҳавасни уйғотди.\nБу каби ўзгаришлар, жараёнлар, муносабатлар туманимизда ҳам ўз ифодасини тўлиқ топган. Туманимизда ҳарбий хизматни мардонавор ўтаган ва бугунги кунда истеъфода бўлган юқори унвонли ўнлаб офицерлар бор. Шуниси эътиборлики, улар бугунги кунда ҳам ҳарбийларга хос бўлган хислатлар билан жамоат ишларида фаоллик кўрсатишмоқда.\nМуддатли ҳарбий хизматга эса ҳар чақирувда юздан ортиқ йигитлар отланишмоқда. Тиббий кўрикдан, тегишли тест синовларидан муваффақиятли ўтган ёшлар ўз хизмат бурчларини шараф билан адо этишмоқда. Буни биз ҳарбий қисмлардан туман ҳокимлигига, туман мудофаа ишлари бўлимига, аскарларнинг ота- оналарига келаётган ташаккурномалардан ҳам билишимиз мумкин.\nШу ўринда бугунги тантанали йиғилишда иштирок этаётган ана шу аскарларнинг ота-оналарига, улар орқали йигитларимизга туманимиз шаънини муносиб ҳимоя қилишаётганликлари учун миннатдорлик билдираман.\nШу билан бирга ҳар йили бир қатор ёшларимиз олий ҳарбий билим юртларига ўқишга кираётганликларини, контракт асосида ҳарбий хизматни давом эттиришга қолаётганликларини ҳам фахр билан таъкидлаб ўтаман.\nСизларни Ватан ҳимоячилари куни муносабати билан яна бир бор табриклаб, Сизларга соғлик, бахту саодат, файзу барака ёр бўлишини тилайман.\nЖонажон Ўзбекистонимиз осмони ҳамиша мусаффо, сарҳадлари тинч, элимизнинг турмуши осойишта бўлсин! Ватанни, демакки бизни ҳимоя қилаётган ҳарбийларимиз омон бўлишсин!\nБайрам барчангизга муборак бўлсин!\nМуаллиф:info, Кушилган сана: 16.01.2015, Кўрилган: 1072 Чоп этиш


Автоҳалокатдан жабрланган аёлга ёрдам кўрсатилади\nҚозон қишлоғида яшовчи Анвар Абдумўминов ёш бўлса-да, сурункали хасталикдан азият чекади. Яқинда турмуш ўртоғи ҳам хасталикка чалиниб, шифохонага ётқизилган. Аммо дори-дармон етказиб беролмаяпти. Ёш оиланинг танг аҳволга тушиб қолгани МФЙ ходимларини ташвишга солмаган кўринади. Ижтимоий нафақа сўраб, мурожаат қилса-да, шу пайтгача инобатга олинмаган.\nШу куннинг ўзида А.Абдумўминовга ижтимоий нафақа тайинланиб, М.Шарипованинг саломатлигини тиклаш бўйича амалий ёрдам кўрсатиладиган бўлди.\n– Мактабимиз куз-қиш мавсумига тайёр эмас, том қисми яроқсиз ҳолатда, – дейди 6-умумтаълим мактаби директори Жамшид Жуманов. – Жорий таъмир учун ажратилган маблағ асосий хоналарни пардозлашга сарфланди, холос. Мактаб муаммосини сайёр қабулда муҳокама қилдик. Мутасаддилар шу ернинг ўзида бир қарорга келишди ва таъмирлаш ишларига қўшимча маблағ ажратиладиган бўлди.\nШунингдек, ноқонуний уй-жой қурилиши бўйича келиб тушган мурожаатлар ҳам ўрганилди. Аҳолига бир марталик акциянинг ўтказилиш тартиби тушунтирилди.\nТуман ҳокимининг навбатдаги сайёр қабулида Шерқўрғон маҳалласи фуқароларининг мурожаати эшитилди.\n– Мурожаатлар турлича, аммо мақсад битта, – дейди туман ҳокимлиги концелария бўлими мудири Ф.Бобобеков. – У ҳам бўлса муаммога ўз вақтида ечим топиб, халқимизни рози қилишдир. Сўнгги пайтларда мунтазам ўтказилаётган сайёр қабулларда аҳолининг фаол қатнашаётгани, муаммолар ҳал этилаётгани бундай тадбирларнинг самарадорлигини оширмоқда.\nОғажон қишлоғида яшовчи Ф.Худойбердиев соғлиғини тиклаш учун амалий ёрдам сўраб қилган мурожаати шу жойнинг ўзида ҳал этилди. Т.Мавлонова намунали уй-жойга муҳтожлигини билдирди. Шу каби мурожаатлар тегишли соҳа вакиллари томонидан ёзиб олиниб, тез орада мурожаатчиларга ижобий жавоб қайтарилиши маълум қилинди.


Жомбой ҳокими аҳоли чорвасини "уй қамоғи"га олди\n18 январ 2020, Тошкент вақти: 19:30\nСамарқанд вилояти Жомбой тумани ҳокимининг буйруғи билан қишлоқ ҳудудларида яшайдиган аҳолининг чорваси қамал қилинди. Милиция ходимлари ва ҳокимлик вакилларидан ташкил қилинган махсус гуруҳ қишлоқма-қишлоқ юриб, аҳолини молу-қўйларини уйидан ташқарига чиқармаслик, акс ҳолда чорва эгаси жазоланиши ҳақида огоҳлантирмоқда. Ҳокимлик расмийлари бу тадбир қишлоқ хўжалиги экинларининг пайҳон қилинишига қарши ташкил этилганини айтмоқда.\nЖомбой тумани қишлоқларида яшайдиган аҳолининг чорваси бир ҳафтадан буён уйидан ташқарига чиқарилмаяпти.\nМилиция ва ҳокимлик вакиллари ҳар куни қишлоқ кўчалари ва экинзорларини айланиб, эгасиз юрган мол қидирмоқда.\nБу ҳақда Озодликка мактуб ёзган жомбойлик ўқитувчи Абдуҳакимнинг айтишича, чорвасини доим далада боқиб юрган аҳоли жуда қийин аҳволга тушиб қолган:\n“Озодлик, илтимос бизларга ёрдам беринг. Мен Жомбойнинг қишлоғида тураман. Албатта, ҳар бир оилада бир-иккита қорамол, қўй-эчки бор. Бир ҳафтадан буён, чорвамиз уйдан чиқарилмаяпти. Ҳар куни қишлоғимизда милиция ва ҳокимликдан одамлар айланиб, ким сигирини кўчага боққани олиб чиқса уни олиб қўйиш билан таҳдид қилмоқда. Ҳатто бир сафар қўшни қишлоқдаги бир аёлнинг сигирини сўйиб, олиб ҳам кетишди. Айтингчи, тирикчилиги шу сигиру қўйлар билан ўтаётган қишлоқ аҳли бундай вазиятда нима қилсин?, деб ёзади жомбойлик ўқитувчилардан бири.\nЖомбой тумани ҳокими Ҳусан Бўриевнинг буйруғи билан ташкил қилинган ишчи гуруҳ аъзолари барча қишлоқларда фаолият олиб бормоқда.\nЖомбой тумани ҳокимлигининг ўзини таништирмаган вакили Озодлик билан суҳбатда ҳақиқатан ҳам қишлоқларда шундай тадбир ўтказилаётганини тасдиқлади ва бу тадбир қишлоқ хўжалиги экинларининг аҳоли чорваси томонидан пайҳон қилинишига қарши ташкил этилганини айтди:\n- Биз молларни олиб қўйганимиз йўғу, лекин уларни кўчага чиқартирмаяпмиз. Ғалла ва бошқа экинларни моллар еб қўймаслиги учун шундай буйруқ чиқарилган. Шунинг учун милиция ходимлари билан бирга юриб, аҳолини огоҳлантиряпмиз. Одамлар молларини уйида боқсин, ўт ўриб олиб келиб берсин, ўзини томорқасида боқсин, деяпмиз, деди ҳокимлик мулозими.\nМулозим, аҳолининг моллари олиб қўйилиб, сўйиб юборилаётганини инкор қилди.\nЖомбойлик пенсионер Холиқназар Ғаниев бундай тадбирлар халқнинг бугунги ижтимоий аҳволини ҳисобга олмай амалга оширилаётганини айтади:\n- Албатта, бу аҳолини қийин аҳволга солиб қўяди. Чунки ҳақиқий аҳвол шундайки, бугунги кунда аҳолининг ярмидан кўпи ана шу чорваси ортидан тирикчилик қилади. Ҳатто биз турган Жомбой марказида одамлар мол-қўйларини кўчаларда боқиб юришади. Ўзбеклар учун мол-ҳол масаласи жуда муҳим. Шундай бир шароитда, аҳолининг қўю молини уйидан чиқармаслик ҳақида қарор бериш халққа жабр қилишдир, деди Холиқназар Ғаниев.\nТожикистонда Миллий хавфсизлик давлат қўмитаси раиси укасининг 49 моли йўқолди


Энди “мовий дафтар” тузиладими? Вазирлик бунга муносабат билдирди - UzNews.uz\nЭнди “мовий дафтар” тузиладими? Вазирлик бунга муносабат билдирди\nМаҳалла ва оилани қўллаб-қувватлаш вазирлиги ижтимоий тармоқларда тарқалган хабарларга ойдинлик киритди.\nМаҳалла ва оилани қўллаб-қувватлаш вазирлиги томонидан “Мовий дафтар” рўйхати шакллантирилиши ҳақидаги ижтимоий тармоқлар орқали тарқатилаётган хабарлар бўйича муносабат билдирди.\nВазирлик республикадаги мавжуд фуқаролар йиғинлари томонидан тегишли ташкилотлар билан ҳамкорликда аҳолининг маълум бир тоифаларини ўз ичига олган “Темир дафтар”, “Аёллар дафтари” ва “Ёшлар дафтари” юритилишини эслатиб ўтди. Бироқ вазирлик томонидан “Мовий дафтар” рўйхати шакллантирилиши ҳеч бир асосга эга эмаслигини маълум қилган.\nВазирлик мавжуд “дафтарлар”нинг моҳиятига яна бир бор ойдинлик киритган.\n“Темир дафтар” — карантин шароитида ишсиз, даромадсиз қолган эҳтиёжманд, ёрдамга муҳтож оилаларнинг фуқаролар йиғинлари ва ҳудудлардаги тегишли секторлар томонидан шакллантирилган шаффоф рўйхати. Мазкур рўйхатнинг ижтимоий аҳамияти шундаки, унга киритилган оилаларга маълум бир давр мобайнида ижтимоий ва моддий ёрдам кўрасатилади, оила аъзоларининг муносиб иш билан банд қилиш чоралари кўрилади.\n“Аёллар дафтари” — ишсиз ва боқувчисини йўқотган аёлларнинг фуқаролар йиғинлари ҳамда ҳудудлардаги тегишли секторлар томонидан шакллантириладиган рўйхатидир. Бу рўйхатга киритилган аёлларни иш ва уй-жой билан таъминлаш чоралари кўрилади. Уларнинг тадбиркорлик ташаббусларини қўллаб-қувватлаш, ижтимоий ҳимоя қилиш борасида барча зарур ёрдамлар кўрсатилади.\n“Ёшлар дафтари” — фуқаролар йиғинлари, сектор ва Ёшлар ишлари агентлигининг туман (шаҳар) бўлимлари ҳамкорлигида маълум бир ҳудуддаги 18 ёшга тўлган ва 30 ёшдан ошмаган ишсиз ёшлар рўйхатидир. Мазкур рўйхатга ишсиз, ишга муҳтож ногирон ёшлар, шунингдек, хориждан қайтган, ЖИЭМдан озод этилган, ҳарбий хизматдан қайтган ёшлар киритилади ҳамда уларга ўзларининг мавжуд муаммолари бўйича зарур ёрдамлар кўрсатилади.\nЭслатиб ўтамиз, аввалроқ хорижда меҳнат қилаётган фуқароларга муносиб шарт-шароитлар яратиш ва улар билан тизимли ишлаш юзасидан ўтказилган видеоселекторда йиғилишда президент Шавкат Мирзиёев “олтин дафтар” ягона маълумотлар базасини яратишни таклиф қилганди.\nУнга ўзбекистонлик салоҳиятли сармоядорлар ва нуфузли университетларнинг профессор-ўқитувчилари киритилиши маълум қилинган.\n5 январь, 09:33\nКогон шаҳридан бўлган қурувчи Янги йил арафасида автомобиль ютиб олди\n3 январь, 14:56\nАвтомобиль ташувларини назорат қилиш талаблари татбиқ қилинмайдиган давлат ташкилотлари белгиланди\n2 январь, 10:01\n“Қамчиқ” довонида транспорт ҳаракати вақтинча тўхтатилди\n25 январь, 10:17\n25 январь, 10:05\nТошкент метрополитени “Чилонзор” йўналишида катта тирбандлик юзага келди


Ҳужжат 01.10.1996 санаси ҳолатига\n1.Дипломатик (консуллик) муносабатлар / Консуллик муассасаси / Консуллик муассасаси;\n2.Дипломатик (консуллик) муносабатлар / Консуллик муассасаси / Консуллик муассасаси]\n1.Дипломатик (консуллик) муносабатлар / Консул / Консул;\n2.Дипломатик (консуллик) муносабатлар / Консул / Консул]\n1.Дипломатик (консуллик) муносабатлар / Консуллик округи / Консуллик округи;\n2.Дипломатик (консуллик) муносабатлар / Консуллик округи / Консуллик округи]\n1.Дипломатик (консуллик) муносабатлар / Экзекватура / Экзекватура;\n2.Дипломатик (консуллик) муносабатлар / Экзекватура / Экзекватура]\nКонсул Ўзбекистон Республикаси фуқароси бўлган ва Ўзбекистон Республикасидан ташқарида яшаётган боланинг фарзандликка олинишини расмийлаштириш ҳуқуқига эгадир.\nАгар фарзандликка олувчи Ўзбекистон Республикаси фуқароси бўлмаса, фарзандликка олиш учун Ўзбекистон Республикасининг бунга ваколатли органидан розилик олиш зарур.\nКонсул томонидан фуқаролик ҳолати далолатномаларини ёзиш тартиби тўғрисидаги йўриқномани Ўзбекистон Республикаси Адлия вазирлиги билан Ўзбекистон Республикаси Ташқи ишлар вазирлиги тасдиқлайди.\n1) битимларни (шартномалар, васиятномалар, ишончномалар ва ҳоказоларни) тасдиқлайди. Ўзбекистон Республикасидаги уй-жойларни бошқа шахсга ўтказиш ва гаровга қўйиш тўғрисидаги шартномалар бундан мустасно;\n1.Дипломатик (консуллик) муносабатлар / Консул томонидан ҳужжатларни қонунлаштириш / Консул томонидан ҳужжатларни қонунлаштириш;\n2.Дипломатик (консуллик) муносабатлар / Консул томонидан ҳужжатларни қонунлаштириш / Консул томонидан ҳужжатларни қонунлаштириш]


"Исломий дaвлaт" Киркук шaҳридaн сиқиб чиқaрилгaни айтилмоқда\nҚурд кучлaри "Исломий дaвлaт" жaнггaрилaрини Ироқ шимолидaги Киркук шaҳридaн сиқиб чиқaргaни хaбaр қилинмоқдa.\nМaҳaллий хaвфсизлик рaсмийлaрининг 9 мaрт куни эълон қилингaн бaёнотидa aйтилишичa, Пешмергa жaнгчилaри "ИД" нaзорaтигa ўтгaн 100 квaдрaт километргa тенг ҳудудни қaйтaриб олгaн.\nЖaнглaрдa кaмидa 100 нaфaр жaнггaри йўқ қилингaни aйтилмоқдa.\nШунингдек, бaёнотдa aйтилишичa, қурд кучлaри Киркук вa Мосул шaҳaрлaрини боғлaб турувчи йўлни ҳaм ўз нaзорaтигa олгaн.\nГенерaл мaйор Умaр Солиҳ Ҳaсaннинг Рейтер aгентлигига айтишича, Киркукдaги тўқнaшувлaрдa жaнггaрилaр кaттa қaршилик кўрсaтмaгaн.\nИроқ рaсмийлaригa кўрa, ҳукумaт кучлaри aсосaн сунний мусулмонлaр истиқомaт қилувчи Тикрит шaҳригa яқинлaшгaн.\nDPA aхборот aгентлигининг гувоҳлaргa тaяниб хaбaр беришичa, "Исломий дaвлaт" жaнг мaйдонини тaрк этгaн ўзининг 30гa яқин ўз жaнгчилaрни қaтл қилгaн.


туғилишни камайтиришга қарор қилинди. Мамлакат соғлиқни сақлаш вазирлиги барча тиббиёт муассасаларини бепул контрацептлар билан таъминлаши керак. ... аҳоли сони 22 фоизга ошган. Маҳаллий менталитетга кўра, одамлар туғилишни чеклашни ҳаёлларига ҳам келтиришмайди. «Мақсад –нафақат аёллар, ...\nЖаҳон банки Тожикистонга қашшоқлик даражасини пасайтириш мақсадида туғилишни чеклаш борасида тавсия берган эди. ЖБ мутахассислари Тожикистондаги ...\nбўлими таъкидлашича, умр кўриш давомийлиги узайиб бораётгани ва туғилиш камайиб кетаётгани учун жаҳон аҳолиси қарияпти, аҳолиси сони қисқариб ... кўра, глобал фертиллик кўрсаткичи янада пасаяди: 1990 йилда туғилишлар сони бир аёлга ўртача 3,2 тани ташкил этганди, ҳозир — 2,5 та, ...\nбиринчи чорагига доир муҳим демографик кўрсаткичлар акс этган. туғилиш Ўзбекистонда 2019 йилнинг биринчи чорагида 172 191 нафар туғилиш ... уч ойида ўтган йилнинг илк уч ойига нисбатан ўғил болаларнинг туғилиши 6 676 нафар (+8,1 фоиз), қиз болаларнинг туғилиши 6 891 нафар ...\nбош вазири Виктор Орбан ўтган якшанба (10 февраль) куни мамлакатда туғилишлар сонини ошириш учун рағбатлантириш чора-тадбирлари ишлаб чиқилаётганини ... оқими йўлига қўйиладиган ягона тўсиқ ва нажот бу — мамлакатда туғилишлар сонини кескин оширишдир. Виктор Орбан Орбан қандай қилиб ...\nМиср ҳукумати туғилишни пасайтиришни режалаштирмоқда\nпарламенти 2019 йилда мамлакатда туғилишни тартибга солувчи қонун лойиҳасини кўриб чиқади. Бу ҳақда Миср Мудофаа ва миллий хавфсизлик қўмитаси раҳбари Камал Амер маълум қилди. «Биз ... ва миллий хавфсизлик қўмитаси раҳбари Камал Амер маълум қилди. «Биз туғилишни тартибга солувчи қонун лойиҳасини кўриб чиқмоқчимиз. У тўрт киши: ...\nбўйича энг кўп нуфусга эга Хитойда туғилишни чеклаш бўйича анча йиллардан бери давом этиб келаётган тақиққа чек қўйилди. Бу ҳақда «Hurriyet» хабар бермоқда. Хитой ҳукумати соғлом ...\nҳамда халқаро ҳамжамиятнинг эътирозларига сабаб бўлмаслик мақсадида туғилиш бўйича барча тақиқлар бекор қилинади. Бу борада қарор қабул қилинаяпти.Хитойда ... икки нафар фарзанд кўриш мумкин. Янги қарорга кўра эндиликда Хитойда туғилиш чекланмайди.Янги қарор шу йилнинг IV чорагида кучга кириши кутилмоқда.туғилишни ...\nАҚШда туғилиш камайиб бормоқда\nтуғилиш сўнгги 30 йилдаги энг паст даражага тушиб кетди. Бу ҳақда «Anadolu» хабар бермоқда. АҚШ миллий соғлиқ статистика маркази ҳисоботида ...\nойларида 10,1 минг бола туғилгани қайд этилган бўлиб, мос равишда туғилиш коэффициенти 1000 аҳолига нисбатан 16,6 промиллени ташкил этиб, ...


Шов-шувларга бой мундиаль\nРоссия яшил майдонларида ўтаётган Жаҳон чемпионатининг гуруҳ баҳсидаги ўйинлари ҳам ортда қолди. Ушбу чемпионат аввалгиларидан кескин фарқ қилибгина қолмай, кутилмаган шов-шувларга бой ўтмоқда. Дастлаб Аргентина терма жамоасига тўхталиб ўтмоқчимиз.\nАргентина жамоаси Бразилияда ўтган мундиалда финалга қадар етиб борган жамоадир. Демак, бундан келиб чиқадики, ушбу мундиалда ҳам улар чемпионлик учун курашадиган жамоалардан ҳисобланади. Ҳатто ғолибликка асосий даъвогар жамоа десак ҳам муболаға бўлмайди. Аммо, Аргентинанинг гуруҳ босқичидаги 2та турдан сўнг кўрсатган натижаси, ҳатто гуруҳда, қолиб кетишига ҳам олиб келиши мумкин эди. Лекин, жамоа оҳиригача курашиб, сўнгги турда Нигерия устидан қозонилган ғалаба уларнинг плей-оффга чиқишига сабаб бўлди, боз устига гуруҳдаги Хорватия – Исландия ўртасидаги учрашув аргентиналикларнинг фойдасига ҳал бўлди. Агар исландияликлар Хорватияни мағлуб этмасагина, Аргентина гуруҳдан чиқиши мумкин эди ва шундай ҳам бўлди. Шу тариқа “Д” гуруҳдан Хорватия ҳамда Аргентина терма жамоалари плей-офф босқичига чиқишди.\nУшбу чемпионатнинг энг катта воқеаларидан бири бу – амалдаги Жаҳон чемпионлари Германиянинг гуруҳда қолиб кетиши бўлди. Кўпчилик ушбу мундиалда ҳам Германия чемпионликка асосий даъвогарлардан деб ҳисоблаган эди. Аммо немислар ҳатто гуруҳдан чиқишни ҳам уддалай олишмади. 3-турда кутилмаганда Германия Жанубий Кореяга имкониятни бой берди. Жанубий Корея терма жамоаси гарчанд плей-оффга чиқиш учун курашни тўхтатган бўлсада, Германияга қарши мардонавор ўйин кўрсатиб, амалдаги жаҳон чемпионларини йирик (2:0) ҳисобда мағлубиятга учратди.\nҚизиқарли жиҳати шундаки, иккала гол ҳам учрашувнинг асосий вақтида эмас, ҳакам томонидан қўшиб берилган дақиқаларда киритилди. 90+4 дақиқада Ким Ён Гвон ҳисобни очса, ўйин якунланишига саноқли сониялар қолганда Сон Хон Мин ҳисобни 2:0 кўринишига олиб келди. Ушбу гол германияликларнинг ғалабага бўлган умидини бутунлай сўндирди. Германия терма жамоаси учун гуруҳда қолиб кетиш, бу жуда катта шармандалик эди. Ва Германия терма жамоаси ўз тарихида илк бор гуруҳдан чиқа олмади.\nЖЧ-2018: Бунақаси ҳали бўлмаган.\nЖаҳон чемпионатининг гуруҳ босқичи доирасида сўнгги ўйинлар бўлиб ўтди. Ўз тарихида илк марта мундиалда иштирок этаётган Панама терма жамоаси Тунис дарвозасини ишғол қилишга муваффақ бўлди. Бу гол КОНКАКАФ минтақаси вакили учун турнирдаги иккинчи гол бўлди. Улар дастлабки тўпни Англия дарвозасига киритишганди.\nШу тариқа, Жаҳон чемпионатининг барча иштирокчилари рақиб дарвозасини энг камида 2 мартадан ишғол этишди. Бундай натижа жаҳон чемпионатлари тарихида илк бор юз берди. Шунингдек, Саудия Арабистони, Миср, Эрон, Марокаш, Перу, Австралия, Исландия, Сербия, Коста-Рика, Германия, Польша терма жамоалари 2тадан гол билан мусобақани тарк этишди.\n, 2018-06-30, 14:31 178


АҚШ бомбардимончилари Шимолий Кореяга зарба беришни машқ қилди\n08:22 / 12.10.2017\nКорея яриморолида АҚШ ҳарбий-ҳаво кучларининг иккита B-1B стратегик бомбардимончи самолёти Шимолий Кореядаги нишонларга ракета зарбалари беришни машқ қилди. Бу ҳақда Жанубий Корея қуролли кучлари штаблари бошлиқлари бирлашган қўмитаси хабарида айтилган, деб хабар бермоқда "Интерфакс" ахборот агентлиги.\nТаъкидланишича, самолётлар Тинч океанининг Гуам оролидаги Андерсен авиабазасидан ҳавога кўтарилиб, Жанубий Корея соҳилларига Япон денгизи томондан яқинлашиб, Шимолий Корея шарқидаги нишонларга қанотли ракеталар билан зарба беришни имитация қилган.\nПарвоз вақтида бомбардимончиларга Япония ва Жанубий Кореянинг F-15 қирувчи самолётлари ҳамроҳлик қилган.\nПентагонда таъкидланишича, АҚШ шу тариқа исталган хавфни бартараф этиш бўйича кўплаб вариантларга эгалигини эслатиб қўйган. Шимолий Корея бунга жавобан кескин чоралар кўриш билан таҳдид қилган.


Туркия Суриядаги вазият юзасидан Россиянинг позициясидан норози\n17:47 / 09.04.2017\nТуркия ташқи ишлар вазири Мавлут Човушўғли Москва Сурия яраштирув битими бузилиши муносабати билан зарур қарорлар қабул қилмаётганини айтди. Бу ҳақида РИА "Новости"да маълум қилинди.\nЧовушўғлининг айтишича, у бу ҳақида Россия ТИВ раҳбари Сергей Лавровга айтган. "Туркия аввалгидек Сурияда ўқ узиш бас қилиниши тарафдори, бироқ Россия Башар Асад мамлакат етакчиси лавозимида қолиши кераклигига оид таъкидини тўхтатиши керак", - деди Туркия ТИВ раҳбари TRT телеканали эфирида.\nБундан аввал Россия ТИВда Анқаранинг Суриядаги вазиятни тартибга солишдаги ролини ижобий баҳолашган эди. "Туркия - ўқ узишни тўхтатиш режимини қўллаб-қувватлаш кафолатларидан бири", - дея таъкидланган эди ТИВда.\nРоссия Сурия Мавлут Човушўғли


ЎзДЖТУ лицейи директори ўринбосари 1500 доллар пора олаётганда қўлга тушди - Darakchi\nЎзДЖТУ лицейи директори ўринбосари 1500 доллар пора олаётганда қўлга тушди\nЖАМИЯТ 22.04.2016, 14:28\nЎзбекистон Давлат Жаҳон тиллари университети қошидаги академик лицей директори ўринбосари бир ўқувчини қабул қилиш учун ана шунча пора талаб қилган.\nҚонун ва қонуности ҳужжатлари бизни ҳар лаҳза яхшиликка етакловчи йуриқномадир. Мана шу оддий ҳақиқатни Жаҳон тиллари университети қошидаги академик лицей директорининг ўринбосари Элмурод Бакиров (исм-фамилиялар ўзгартирилган) теран англамаган зкан. У буни тушунганда эди, оддий даргоҳда ишлаб туриб, жиноятга қўл урмасди. “Ҳуқуқ” газетасининг 13-сонида бу ҳақда батафсил келтирилган.\nЎтган йилнинг август ойи бошларида академик лицей директори ўқув даргоҳи хо-димларини тўплаб, йиғилиш ўтказади. Унда ўқувчиларни лицейга қабул қилиш жараёни тугаганлигини эълон қилади ва бу ҳақдаги буйруқни барчага ўқиб эшиттиради. Э.Бакиров мазкур йиғилишда мажлислар залининг олди қаторларида ўтирган эди.\nХуллас, орадан бир неча кун ўтиб, фуқаро Х.Хайитов жиянини мазкур лицейга ўқишга ки-ритиш учун Э.Бакировга учрашади, ўзаро суҳбат жараёнида директор ўринбосари ўқишга қабул қилиш тугалланганлигини айтиб, Х.Хайитовга қонуний маслаҳат бериш ўрнига, фирибгарлик йўли билан уни алдайди.\n— Энди дўстим, гaп бундай, — узоқдан гaп бошлади Э.Бакиров, — Лицейимизда ўқиш учун талабгор кўп, қолаверса, бўш ўринлар деярли қолмаган. "Хизмат"имизга кўнсангиз, иложини қиламиз.\nИшорани дарҳол тушунган Х.Хайитов бироз ўйланиб туриб;\n— Ака қанча бўлади, жияним шу ерда ўқиса, бўлди, — деди.\nЭ.Бакиров кўрсаткич бармоғини бурнига секин қўйди.\n— Секинроқде, паст овозда гапирсангиз ҳам эшитаман.\nДиректор ўринбосари столи устида турган сариқ ёпишқоқ қоғозлардан бирини ажратиб олди-да, унга "1500, кўкида", деб ёзиб, унинг олдига аста суриб қўйди.\n— Тушундим, шу билан иш битадими? — дея Х.Хайитов директор ўринбосарига назар ташлаган эди, у бошини аста қимирлатди.\nХ.Хайитов ваъда беришга берди-ю, ўйланиб қолди. Хонадан чиқиб, ўқув даргоҳини тарк этгунига қадар турли хаёллар гирдобида қолди. Шу вақтда у ўз ҳаракатлари билан қонунларимизни бузаётганлигини тушунди. Шундан сўнг у директор ўринбосарининг но-қонуний хатти-ҳаракатлари хусусида ҳуқуқни муҳофаза қилувчи органларга мурожаат қилди.\nСВОЖЖДЛҚК департаментининг Тошкент шаҳар бошқармаси ходимлари томонидан ўтказилган тадбирда Э.Бакиров хизмат хонасида Х.Хайитовдан 1500 АҚШ долларини олган вақтида қўлга олинди.\nЖиноят ишлари бўйича Яккасарой туман суди Э.Бакировга нисбатан қилмишига яраша жазо тайинлаб, ҳукм чиқарди.\nСУД ИЖРО БЎЛИМИДА ФОШ БЎЛГАН ПОРАХЎРЛИК\nЁхуд жамоатчи ходимга суммани камайтириш учун қистирилган “харажат”\nПорахўрлик, тамагирлик ва коррупция каби иллатлар тузоғига осонгина илиниб, унинг оқибатига ғарқ бўлаётганлар ҳали ҳамон орамизда учраб турибди. Буни “Ҳуқуқ” газетасининг 13-сонида чоп этилган бир порахўрлик жинояти мисолида ҳам кўриш мумкин.\nФуқаро Зарина Махаматовага (исм-фамилиялар ўзгартирилган) нисбатан юритилган ижро ҳужжати бўйича суд ижрочиларининг Чирчиқ шаҳар бўлими томонидан 2 млн. 403 минг 968 сўм миқдоридаги давлат божи ундириладиган бўлди. Ушбу пулни тўламаслик мақсадида унинг қизи Сабина Махаматова суд ижрочилари Чирчиқ шаҳар бўлимида жамоатчи ходим сифатида фаолият кўрсатиб келган А.Содиқовга учрашади ва ундан бу суммани камайтириб беришни сўрайди. А.Содиқов эса бу ишни амалга оширишнинг ўзига яраша "харажат"и борлигини қистириб ўтади. Яъни у 800 минг сўм берса, бу иш кеч қандай харажатсиз битишини айтади. Бироқ А.Содиқов мақсадига эриша олмади. Қонунбузарнинг қилмиши ҳуқуқни муҳофаза қилувчи органлар томонидан ўтказилган тезкор тадбирда фош этилди ва унга суд томонидан тегишли жазо тайинланди.\n“UzAuto Motors” жорий йилда автомобиль ишлаб чиқаришнинг янги рекордини ўрнатди\nҚуйи Чирчиқда савдо мажмуаси ёниб кетди (видео)\nЎзбекистонда хорижий валюталарнинг сўмга нисбатан қиймати ошди\nМарказий банк 15 сентябрдан хорижий валюталарнинг ўзбек сўмига нисбатан янги қийматини белгилади. Бу ҳақда Марказий Банк Матбуот хизмати маълум қилди.Унга кўра, долларнинг расмий курси 34.93...\nЎзбекистон Республикаси Марказий банки хорижий валюталарнинг сўмга нисбатан янги қийматини белгилади.Унга кўра, долларнинг расмий курси 1.29 сўмга ошди ва бир доллар 10 653.18 сўмни ташкил...\nЎзбекистонда долларнинг сўмга нисбатан қиймати тушди, евро эса қимматлашди\nМарказий банк 17 августдан хорижий валюталарнинг ўзбек сўмига нисбатан янги қийматини белгилади.Унга кўра, АҚШ долларининг расмий курси 23,00 сўмга пастлаб, 10 660,00 сўмга етди.Евро курси...\nЎзбекистонда доллар яна ошди, евро арзонлашишда давом этмоқда\nМарказий банк 12 августдан хорижий валюталарнинг ўзбек сўмига нисбатан янги қийматини белгилади.Унга кўра, АҚШ долларининг расмий курси +9,03 сўмга юқорилаб, 10 660,03 сўмга етди.Евро курси...


Германияда реабилитация жараёнини ўтаётган россиялик сиёсатчи Алексей Навальний Der Spiegel нашрига интервью берди. У шифохонага тушишидан олдин нима бўлгани, канцлер Ангела Меркель билан учрашуви ва уни қандай заҳарлашган бўлиши мумкинлиги ҳамда бунинг ортида ким тургани ҳақидаги тахминларини билдирган.\nАлексей Навальнийнинг инстаграми / AFP / Scanpix / LETA\nИнтервью бошида Навальний кундан кунга ўзини яхши ҳис қилиб бораётгани ҳақида гапирган: у бешинчи қаватга мустақил кўтарилмоқда, яқинда у 10та зинадан юқорига чиқа олмаётганди, асосийси у - ақлий қобилиятини тиклаган.\nУ энг катта муаммо сифатида ухлаши қийинлигини айтиб ўтди. «Мен уйқу билан муаммоси бор одамларнинг устидан кулиб юрардим, чунки менинг ўзимда ҳеч қачон бундай бўлмасди. Аммо кейин комага тушдим, кейин анестезия (оғриқ сезиш қобилиятини йўқотиш), кейин дори-дармонларни қабул қилишни тўхтатиш. Ҳозир узоқ вақт давомида ўзимни на тетик ҳис қиламан, на ухлай оламан. Ўшандан буён мен уйқу дориларисиз ухлай олмаяпман», деган у.\nҲозирда у Берлинда рафиқаси ва ўғли билан ижарага олинган квартирада яшамоқда, қизи эса АҚШдаги ўқишига қайтиб кетган.\n«Кундалик ҳаётим бир хил тарзда. Ҳар куни машғулот қиламан, бошқа ҳеч иш қилмайман. Эрталаб паркни айланаман, менга шундай ёзиб беришган, кейин шифокор билан машғулот ўтказаман, кечқурун яна айланаман. Кундузи компьютерда ишлашга ҳаракат қиламан», дея тасвирлаган Навальний ўзининг кун тартибини.\nЗаҳарланиш оқибатлари ҳақида\nНавальний «Шарите»далиги вақтида «оғир бемор»лардан бири бўлганини айтиб ўтган.\n«Бир куни тунда, ҳали реанимациядалигимда, ўрнимдан турдим ва танамдаги барча найчаларни суғуриб олдим, қон оқиб кетди. Кейинроқ, ҳушимга келганимда, атрофимда турган одамларни танидим ва улар билан гаплашдим, кейин тутқаноқ тута бошлади. Мен соғ эканимни ва меҳмонхонага кетишни исташимни айтардим. Бир неча ҳафта ўтиб, бу ғалати хатти-ҳаракатларим заҳарланиш оқибати эканини тушуниб етдим», деган у.\nНавальнийнинг сўзларига кўра, шифокорлар у 90 фоизга, балки 100 фоизга тиклангани ҳақида айтишаётгани, аммо аслида ҳеч ким аниғини билмаслигини таъкидлаб ўтди.\n«Мен ҳозир худди тажриба қуёнчаси ҳолатидаман - асаб тизимини зарарловчи моддадан заҳарланиб, кейин тузалиб ҳаётини давом эттирган одамлар деярли учрамайди. Эҳтимол ҳали мен ҳақимда тиббиёт журналларида ёзишар. Мен ўз тажрибамни ўртоқлашишга қарши бўлмайман», дейди сиёсатчи.\nМеркель билан учрашув ҳақида\nИнтервью давомида Навальний илк марта Ангела Меркель уни қачон кўришга келгани тўғрисида маълумот берди - бунгача у шунчаки ГФР канцлери «Шарите» клиникасида бўлгани ҳақидаги хабарни тасдиқлаш билан кифояланганди.\n«Бу ўтган ҳафтада бўлди. Бу мутлақо кутилмаган учрашув эди: эшик очилди, шифокорим ва Меркель кирди», дейди у.\nНавальнийнинг сўзларига кўра, бу хусусий учрашув бўлган, учрашув оила даврасида ўтган - сиёсатчининг ёнида рафиқаси Юлия ва ўғли Захар бўлишган. «Учрашув тафсилотларини айтиб бера олмайман, аммо биз қандайдир махфий ёки шов-шувли мавзуни муҳокама қилмагандик», дея ишонтиради сиёсатчи.\nНавальний Меркель хоним Россиядаги вазият ва унинг фаолияти ҳақида тўлиқ хабардор эканидан ҳайратга тушганини айтиб ўтган.\n«У айрим жиҳатларни мендан кўра яхшироқ билади. У Россияда бўлаётган воқеаларни жуда чуқур тушунади. У билан гаплашганимда у нега бунча узоқ вақт Германиянинг етакчиси бўлиб қолаётганини тушундим. Мен унга ишга содиқлиги учун миннатдорчилик билдирдим, у эса шундай деди: «Мен фақат бурчимни бажаряпман», дея ҳикоя қилади Навальний.\nСамолётда нималар бўлгани ҳақида\nНавальнийнинг сўзларига кўра, у ўзи шифохонага ётқизилган 20 август куни аввалида ўзини жуда яхши ҳис қилган - Томск аэропортида ҳам, кейинроқ самолётда ҳам.\n«Мен ўз ўрнимда қулай жойлашиб ўтирар ва бемалол сериал томоша қилишим мумкин бўлган парвозни кутардим. Кейин эса... Буни шунчаки тасвирлаш қийин, чунки буни нима биландир таққослаб бўлмайди. Органофосфатлар асаб тизимига худди компьютерга DDoS-ҳужум бўлгандек таъсир қилади - бу худди компьютер перегрузка бўлгандаги ҳолатга ўхшайди. Мен энди ўзимни бошқара олмаслигимни ҳис қилиб турардим, баданимни совуқ тер қоплаётганди. Мен дастлаб Кирадан (матбуот котиби Кира Ярмиш) рўмолча сўрадим. Кейин ундан мен билан гаплашишини сўрадим. Мен одам овозини эшитишим керак эди. У менга жиннига қарагандек қаради ва гапира бошлади. Кейин стюардессадан сув сўрадим», дейди у.\nШундан кейин сиёсатчи ҳожатхонага боришга қарор қилган.\n«Мен унитазда ўтирдим ва совуқ сувда ювиндим. Кейин англадимки, ҳозир эшикни очмасам, шу ерда ўламан. Ҳозир ўламан деб ўйладим. Эсимда қолгани оғриқ йўқ эди, лекин ўлаётганимни билиб турардим. Ҳожатхонадан чиқдим ва борт кузатувчисига дедим: «Мени заҳарлашди, мен ўляпман». Кейин полга қулаганимни эслайман, у эса менга ҳайратланиб табассум қилиб турди, у мени ёмон овқат еб қўйган деб ўйларди. Мендан юрак билан муаммо бор-йўқлигини сўрашганини эслайман. Аммо менинг ҳеч қаерим оғримасди - шунчаки билардимки, мен ўлаётгандим.\nКейин овозлар секинлашди, аёл менга гапирарди: «Ўчиб қолма!». Кейин тамом. Мен ўлдим деб ўйладим. Интернетда бир видео кўрдим, йўловчилардан бири томонидан ёзиб олган видео «Навальний оғриқдан бақирмоқда» деб номланган. Аммо бу оғриқ эмасди. Оғриқ одамни тириклигини ҳис қилишга мажбурлайди. Мен эса шунчаки ҳаммаси тугаганини ҳис қилардим. Аммо кейинроқ мен адашганим маълум бўлди. Ўшанда ўзимни ёмон ҳис қила бошлаганимдан ҳушимни йўқотгунимча 30 дақиқача вақт ўтгандек туюлади», дейди Навальний.\nҚандай заҳарланган бўлиши мумкинлиги ҳақида\nНавальний заҳар ўзининг организмига тери орқали кирган деб ҳисоблайди. «Заҳар излари сув идишидан топилган [Томскдаги меҳмонхонадан олиб кетилган идиш]. Мен заҳарли юзага тегинганман, кейин ундан сув ичиб жойига қўйганман ва хонадан чиққанман», дейди у.\n«Меҳмонхонада кетишдан олдин тегиш мумкин бўлган кўплаб буюмлар бор - душ, ҳожатхона, кийимлар учун вешалка, сумка ушлагичи - буларга қўл тегиши табиий. Шунинг учун кийимларимни ўрганиш муҳим», дейди Навальний ва унинг кийимлари «бир ойдан буён катта бакда оқартиргичда ювилаётгани»га шубҳа қилмаслигини билдирган.\nУ нима учун ундан бошқа ҳеч ким «Новичок»дан зарарланмагани ҳақидаги саволга жавоб бера туриб, сиёсатчи заҳар фақат у фойдаланиши аниқ бўлган буюмга суртилган бўлиши мумкинлигини айтган.\n«Менимча, улар 48 киши зарарланиб, бир бегуноҳ аёл вафот этган Скрипаль ишидан хулоса қилишган. Шу туфайли, катта эҳтимол билан заҳар мен умуман фойдаланмайдиган моддаларга суртилмаган. Мобил телефонимга ҳам, чунки уни Кирага беришим мумкин эди - бу ҳолда бир шубҳали ўлим ўрнига иккита бўларди», дея мулоҳаза юритади сиёсатчи.\nНавальнийнинг фикрича, у тегинган бутилкада заҳар излари жуда кам миқдорда бўлган ва атрофдагилар ҳаёти учун хавф солмаган.\nУнинг қайд этишича, бу бутилкани берлинлик шифокорларга «қандайдир қора кўзойнакдаги махфий агент» эмас, балки рафиқаси Юлия ва Коррупцияга қарши фонддаги ҳамкасби Мария Певчих етказишган.\nУ Германия ҳукумати унга жамоатчиликка айтилганига қўшимча равишда маълумот бермаганини тасдиқлаган: «Йўқ. Мен барчасини немис нашрларидан билдим. Аниқ билганимиз шуки - мен меҳмонхонада заҳарланганман. Бу «Новичок» бўлган, аниқроғи унинг янги версияси. Бундай моддадан фақат тор доирадаги гуруҳлар фойдалана олиши мумкин».\nЗаҳарлаш ортида ким тургани ҳақида\n«Мен бу жиноят ортида Путин турганини таъкидлайман ва менда бўлиб ўтган воқеа бўйича бошқа версия йўқ. Мен буни ўзимни хурсанд қилиш учун айтаётганим йўқ, фактларга асосланмоқдаман. Энг асосий факт - бу «Новичок», деган Навальний шу ҳақдаги саволга жавобан.\n«Тахмин қилиш мумкинки, фақат уч киши «Новичок»ни тайёрлаш ва қўллаш бўйича буйруқ бера олади. Агар сиз Россиядаги ҳақиқий ҳолатни билсангиз, бу номларни ҳам биласиз: Россия Федерал Хавфсизлик хизмати (ФСБ) раҳбари Александр Бортников, Россия ташқи разведка хизмати раҳбари Сергей Наришкин ва эҳтимол Россия Бош разведка бошқармаси раҳбари. Турган гапки, улар ҳам бундай қарорни Путиннинг рухсатисиз қабул қилишмайди», дея қўшимча қилган у.\nУ «Новичок»дан фойдаланишга рухсати борлар сафига Евгений Пригожинни киритмаган. «Агар унда бу модда бўлганида дунёнинг ярмини заҳарларди. Эсланг, у Африкада уч нафар россиялик журналистни қандай ўлдиртирганди», дейди у.\nСиёсатчи у бошқа мамлакатга олиб кетилиши ҳақида ўйлашмагани, унинг ўлимини кутишгани ҳақида гапирган.\n«Мени мамлакатдан чиқаришни исташмаган — шу туфайли мен транспортировкага тайёр ҳолатда эмаслигимни айтишган. Аммо жамоатчиликнинг қўллаб-қувватлови ва рафиқамнинг саъй-ҳаракатлари туфайли вазият «Навальний Омскда вафот этди» реалити-шоусига айланиб кетган. Одамлар эса уни кўришни исташмади. Путиннинг одамлари учун мухолиф қурбон мақомини олмаслиги, тирик ёки ўлган бўлсада сиёсий капиталга эга бўлмаслиги муҳим эди. Агар мен Омскда вафот этганимда ёки у ерда ўнгланмас аҳволга тушганимда, бу яққол уларнинг масъулиятида бўларди. Бу ҳолатда «Новичок»ни аниқлашмасди, аммо бу уларнинг айби экани - мени мамлакатдан чиқармаслик шундай оқибатга олиб келгани аниқ бўларди. Шу туфайли якунда мени қўйиб юборишди. Бундан ташқари, улар заҳар танамдан йўқолиб кетиши учун 48 соат кутишган, деб ўйлайман», дейди у.\nСиёсатчи Омск шифохонаси бош врачини «одамларни ўлдирадиган жосуслардан ҳам ёмонроқ» деб ҳисоблашини қайд этиб ўтган.\n«Улар учун [жосуслар] қотиллик - камида касб. У эса [врач] барчасини билган, аммо дунёга мен ҳаддан ташқари кўп қўлбола ароқ ичиб юборганим учун моддалар алмашинуви бузилгани ҳақида гапирган. Ҳа, бундай одамлардан нафратланаман, менинг ўлимимни кутишган ва яна ўзларини шифокор деб аташади. Мен катта қилични қўлга олиб, уларнинг бошини чопишни истайманми? Йўқ. Мен қонун ишлаши тарафдориман. Одамлар адолатли суд қилиниши учун судга тортилади», деган Навальний.\nСуиқасд сабаблари ҳақида\nУни нега заҳарлашгани ҳақидаги саволга жавобан Навальний Беларусь ва Хабаровск ўлкасидаги намойишларни, шунингдек, Россияда унинг ўнлаб ҳудудий штаблари фаолият олиб боришини эслатди.\n«Ташкилотимиз ҳамон мавжуд, бизда 40та регионал штаблар бор. Мен тахмин қиляпман. Аммо, улар ўзларига шундай деган бўлиши мумкин: биз барчасини тўғри бажаришга ҳаракат қиляпмиз, аммо агар бу методлар иш бермаса, қатъий чораларга ўтишга тўғри келади», дейди Навальний.\n«У [Россия президенти] Хабаровскда нималар бўлганини кўрди. Одамлар 80 кундан ортиқ вақт давомида кўчаларга чиқишди, Кремль ҳозиргача бунга қарши қандай чора кўришни билмаяпти. Кремлдагилар «беларус сценарийси» такрорланишининг олдини олиш учун қатъий чоралар кўриш кераклигини тушуниб етишган. Тизим жон сақлаб қолишга ҳаракат қилмоқда, биз эса бунинг оқибатларини ҳис қилмоқдамиз», дея қўшимча қилган у.\nРоссияга қайтиш тўғрисида\nDer Spiegel учун берган интервьюсида Навальний реабилитация жараёнидан кейин Россияга қайтиш қарорида қатъий эканини билдириб ўтган.\n«Агар мен ортга қайтмасам, Путин ўз мақсадига эришган бўлади. Энди менинг вазифам — қўрқмайдиган йигит бўлиб қолиш. Ва мен қўрқмайман ҳам! Ҳозир қўлларим титраётган бўлсада, қўрқувдан титраётгани йўқ. Мен Путинга бундай совға ҳадя қилмайман — эмиграция бўлмайман.\nАлбатта, мен ўз оилам учун хавотирдаман. Ҳатто рафиқам ва фарзандим яшайдиган квартирамни ҳам заҳарлашган бўлишсачи, деган хаёллар бўлди.\nСиёсатчи ҳозир унинг биринчи навбатдаги вазифаси уйга тезроқ қайтиши учун формасини тиклаш эканини қайд этиб ўтган. Навальний қайтгач ҳам «Россия регионлари бўйлаб саёҳат қилишни, меҳмонхоналарда тўхтаб, номерлардаги сувлардан ичишни» ваъда қилган.\n«Мен учун яна нима қолади. Улар бизга қарши мураккаб усулларни қўллашади, биз эса омон қолишга ҳаракат қиламиз», дея давом этган у.\n«Новичок» қўллаш қўрқитади - бу Путиннинг стратегияси. Меркель ва Макрон унга «қизил чизиқ» ҳақида айтишди, у эса бу чизиқдан анча ўтади ва қичқиради: «Мен яна нималар қила олишимни тасаввур қила олмайсиз», дея қўшимча қилади Навальний.\nСиёсатчининг сўзларидан маълум бўлишича, ҳозиргача Россиянинг Берлиндаги элчихонаси у билан боғланмаган.\n«Мен уларнинг баёнотларини ОАВ орқали ўқидим. Тиббий таҳлилларни ва қон таҳлилларини талаб қилишди, аммо Омскда менинг қоним кўп бўлиши керак. Улар шунчаки немис ҳукуматини энг ёмон бўёқларда тасвирлашдан манфаатдор. Уларга қолса, Ангела Меркелнинг шахсан ўзи мени «Новичок» билан заҳарлаган бўлиб чиқади», дейди у.\nРоссия ва Германия муносабатларидаги инқироз ҳақида\nУзоқ вақт давомида Путин Берлин билан зиддиятга бормаслиги ҳақида айтиб келишди — аммо энди вақти келди. Германия ҳукумати яққол позиция танлаган, фақат мен учунгина эмас — бу улар Россия қандай хавфли йўлдан юраётганини билиб туришибди. «Северный поток — 2» лойиҳасини тўхтатиш-тўхтатмаслик — Германиянинг иши, аммо Россияга қарши санкциялар деярли фойдасиз. Коррупциялашган тизимнинг бенефициарлари биттама-битта жазоланиши керак, улар Ғарбдаги ҳаётдан завқ ололмасликлари учун аниқ мақсадли жазолар керак.


08:15 / 16.06.2017 | Ibrohim | 3327\nВа алайкум ассалом! Байи салам. Байи салам деб сотувчи ва харидорнинг орасида “Харидор пулни дарҳол беради, аммо сотувчи сотаётган нарсасини маълум бир муддатдан кейин беради”-деб келишилган савдога айтилади. Байи салам савдоси вақтида сотилаётган нарса мавжуд ҳам таъйин ҳам ва на сотувчининг мулкида ҳам бўлмайди. Шунинг учун ҳам бу савдо аслида жоиз бўлмаслиги лозим. Аммо шариъат одамларнинг зарур ҳожатлари, хусусан деҳқончилик билан шуғулланадиган кишиларнинг эҳтиёжларини эътиборга олиб бу савдога ижозат берган. Чунки, бу савдода сотувчи ва харидорнинг ҳар иккисига фойида бор. Масалан, сотувчи пулни олдиндан олса, у пул билан оиласини боқади ва яна деҳқончиликка тегишли уруғ ва бошқа нарсаларни ҳам сотиб олади. Харидор эса, олдиндан пул бергани учун олаётган нарсасини оммавий нархдан арзонроққа олади. Яна бир жиҳатдан пул олдиндан тўланганлиги учун келажакда бозордаги нархнинг кўтарилиб тушишидан икковлари ҳам омонда бўладилар. Бундай йўл билан икковлари ҳам ўз тижоратларини режалаштириб оладилар. Бай салам тўғри бўлишининг шартлари. 1. Келишилган савдо молининг жинси, нави, сифати ва бошқа тегишли нарсалари тўлиқ баён қилиниши лозим. 2.Келишилган савдо молининг миқдорини, топшириш муддатини, нархини ва агар у нарса кўчириш машаққатли бўладиган нарсалардан бўлса, уни тошириш жойини таъйин қилиб очиқчасига баён қилиниши лозим. 3. Келишилган савдо моли савдо вақтидан топширадиган муддатгача бозорларда топиладиган нарса бўлиши лозим. 4. Келишилган савдо молининг сифати ва миқдори аниқ тарзда таъйин қилинган ва ажратилган бўлсин. 5. Келишилган савдо молини топширишнинг энг кам муддати бир ой бўлсин. 6. Сотувчи пулни харидордан савдо вақтида олсин. 7. Бай саламда таъйин нарсани сотиб бўлмайди. Масалан, олдида мавжуд бўлган бирор машинани байи салам савдоси билан сотиб бўлмайди. Чунки, бу машина харидорга топшириладиган муддатгача турмаслиги ҳам мумкин. Шунингдек бир хос боғнинг меваларини ҳам байи салам савдоси билан сотиб бўлмайди. Масалан, бир киши “Шу боғнинг олмаларини байи салам савдосида сотаман”-деса жоиз эмас. Чунки, у боғдаги олмаларнинг пишиб етилишини ёки бирор талофатга учрашини ҳеч ким билмайди. Аммо, салам савосида “Фалон навли олмани фалон вақтда тайёрлаб бераман”-деб келишса ва ҳоҳлаган боғидан уларни тайёрласа жоиз бўлади. 8. Салам савдоси фақат бир ҳил бўлган нарсалардагина бўлади. Масалан, буғдой борасида. Унинг ҳар донаси бошқа доналари билан бир ҳил бўлади. Нархида фарқ қиладиган даражада ҳар-ҳил бўлмайди. Бундай нарсаларни фиқҳда “Заваатул амсаал” яъни бир ҳил нарсалар дейилади. Одатда килолаб ёки литрлаб сотиладиган барча нарсалар бир ҳил нарсалар ҳисобланади. Бири бошқасидан фарқ қиладиган нарсаларда байи салам савдоси жоиз эмас. Масалан, жониворлар бири биридан бир оз бўлсада фарқ қилади ва қиймати ҳам алоҳида-алоҳида бўлади. Бундай нарсаларни фиқҳда “Заваатул қиям” яъни ...дейилади. Одатда килолаб ёки литрлаб сотилмайдиган барча нарсалар “Заваатул қиям”.... нарсалардан ҳисобланиб, уларнинг ҳар бирини нархи алоҳида-алоҳида бўлади. Аммо, тухум каби бири бошқасидан кўп фарқ қилмайдиган доналаб сотиладиган нарсаларда байи салам жоиз. Байи саламнинг ҳукмлари. (Салам савдосининг ҳукмлари). 1. Салам савдосида сотувчи келишилган нарсани харидорга топширмагунча харидор уни бошқа одамга сотиши жоиз эмас. Чунки, келишилган нарсани қўлга киритмасдан олдин сотишнинг жоиз эмаслиги юқорида баён қилинган. 2. Сотувчи келишилган вақтда келишилган нарсани харидорга бера олмаса харидор ўша нарсанинг ўрнига бошқа нарсани олиши жоиз эмас. Бундай суратда харидор берган пулини қайтариб олади ёки сотувчига яна муҳлат беради ва сотувчи у нарсани олганда харидорга етказиб беради. 3. Салам савдосида шарт қўйиш ихтиёри ёки кўриб танлаш ихтиёри бўлмайди. Сотувчи савдода келишилган нарсани келишилган сифатга мувофиқ топшириши лозим. Агар келишилган нарса келишилган сифатга мувофиқ бўлмаса, харидор уни қабул қилмаслиги мумкин ва келишилган нарсани келишилган сифатга мувофиқ етказиб бериш сотувчига лозим бўлади. Валлоҳу аълам!


ИШОНЧ ЭРТАНГИ КУНГА БОШЛАЙДИ - AUZ.UZ\nБутун дунё аҳлини ташвишга солаётган коронавирус касаллигидан сақланиш кун мавзусига айланди. Шундай оғир вазиятда бирдамлик ва ваҳимага тушмаслик, аҳолини қўллаб-қувватлаш лозим.\nЮқоридагилардан келиб чиқиб, халқ депутатлари Мархамат тумани Кенгаши депутатлари “Биз бир сафдамиз!” акцияси доирасида Тошлоқ, Шўрқишлоқ, Полвонтош ва Хасанмерган маҳаллаларида яшовчи аҳоли хонадонларига кириб бордилар. Фуқароларга касалликдан сақланиш биринчи навбатда шахсий гигиенага боғлиқлиги, ваҳимага тушмаслик ва касалликни олдини олишга давлатимиз томонидан алоҳида эътибор қаратилаётгани хусусида тушунча бердилар.\n-Бугун ҳар дақиқада сайловчилар орасида бўлишимиз лозим,-дейди депутат Аблиёр Қораев.-Чунки юртдошларимизга тиббий хизмат билан бирга маънавий кўмак зарур. Касаллик албатта, чекиниши, яна фаровон ҳаёт кечиришимиз ва яхши кунлар олдинда эканлигини тушунтириш зарур. Ишонч эртанги кунга бошлайди.\nХонадонлардаги мулоқотлар хайрия тадбирларига уланди. Ижтимоий ҳимояга мухтож ва кекса ёшдаги оилаларга халқ вакиллари томонидан моддий ёрдам кўрсатилди. Ҳимоя воситаси бўлган тиббий ниқоб билан таъминланди.